Sajak ketek ambo manyukoi olahraga sepakbola. Ambo partamo kali kenal sepakbola katiko masih barumua limo tahun. Pertandingan sepakbola nan partamo kali ambo tonton katiko itu adolah pertandingan manchester united. Katiko manchester united sadang ado di maso jayanyo. Jadi parmainannyo sangaik manghibur urang manontonnyo. Karano permainannyo sangaik manghibur, ambo langsuang manyukoi sepakbola. Akhianyo karano sangaik manyukoi sepakbola, dari ketek ambo lah main sepakbola. Bahkan ambo bukan hanyo bamain sepakbola, tapi ambo pun manonton partandingan sepakbola hampia satiok minggu. Partandingan nan ambo tonton pun bukan partandingan nan ditayangkan pukua 10 malam ka bawah, malainkan partandingan di waktu-waktu nan saharusnyo dipakai untuak lalok.


Bika ambon adolah salah satu oleh-oleh khas dari Medan, Sumatera Utara. Memang masih jadi pertanyaan ba a kok namonyo bika ambon padohal asalnyo bukan dari ambon. Makanan ko bawarna kuniang dan agak baminyak. Untuak raso kue ko punyo raso manih dan legit. Di bagian ateh kue ko biasonyo ado toping keju nan saketek labiah asin dari pado bagian dalam kue. Nan unik dibandiang jo makanan lain bika ambon ko punyo tekstur nan babeda. Tekstur makanan ko kalau dipotong punyo rongga-rongga nan manyarupoi sarang labah. Memang bika ambon ko bisa awak tamuan di daerah lain tapi pastinyo bika ambon nan asli dari Medan labiah mamiliki raso nan labiah lamak.


Piala dunia 2022 alah balangsuang di negara Qatar di mana babagai negara akan mangirim perwakilannyo untuak batanding sepak bola dan mamperabuikkan gelar juara Piala Dunia. Saat itu Andi nan marupakan fans dari massi inyo ingin manonton sacaro langsuang partandingan massi dan kawan-kawannyo inyo stadion. Inyo pun mambali tiket dari Indonesia ka Qatar serta tiket untuak mamasuki stadion tampek tim favoritnyo tasabuik batanding. Satelah mandapekkan tiket inyo pun tabang dari Indonesia ka Qatar. Karano alah mambali tiket untuak mamasuki tadi nan lain inyo pun kini bajalan manuju Stadion dan sadang duduak di salah ciek bangku. Dari sini inyo dapek malihat cukuik jelas Bagaimana permainan tasabuik balangsuang. Sorak-sorak fans alah mamenuhi stadion. Apolai katiko timnyo mamberikan goal sahinggo banyak suara fansnyo keluar untuak marayakan hal tasabuik.


Pakan lalu ado partandingan antaro Tottenham malawan pamuncak klasemen samantaro, yaitu Arsenal. Partandingan balangsuang cukuik ketat. Kaduo tim saliang jua bali sarangan. Arsenal mungkin manang dari segi skor, tapi partandingan bajalan saimbang salamo 90 minik. Tabukti dari segi statistik, Arsenal mampu malakukan 15 tembakan nan 5 di antaronyo mangarah ka gawang Tottenham. Samantaro Tottenham indak kalah mangancam dengan 17 tembakang nan 7 di antaronyo mangarah ka gawang Aaron Ramsdale. Dari segi panguasaan bola pun Tottenham saketek labiah unggul dengan catatan 51%, sadangkan Arsenal hanyo punyo 49% panguasaan bola. Salain itu partandingan bajalan cukuik kareh. Hal iko terbukti dari jumlah palanggaran nan dilakukan dek kaduo tim. Tottenham salaku tuan rumah malakukan 16 palanggaran, sadangkan tim tamu malakukan 15 palanggaran.


Supayo kegiatan rock climbing berjalan dengan aman dan lancar, fisik kito harus dalam keadaan prima. Hendaknyo sabalum turun langsung ka tebing, kito harus melakukan latihan-latihan talabiah dahulu. Latihan fisik sangat diwajibkan untuak mambuek fisik kuek dan ndak mengurangi resiko tajadinyo cedera. Selain itu, latihan panjat bisa dilakukan dulu di papan panjat sabalum batua-batua turun ka lapangan. Indak itu sajo, kegiatan panjat tebing membutuhkan mental yang tanggu dan peralatan yang lengkap serta mamanuhi standar. Peralatan itu barupo carabiner, ascender dan descender, harness, tali karmantel dan sepatu panjat. Kalau sudah memenuhi standar pemanjatan yang benar, akan mengurangi tajadinyo resiko kecelakaan katiko hendak melakukan olahraga panjat tebing ko.


Marawaik tanaman yang awak tanam juo marupokan aktivitas yang elok dan baguno. Kareno satiok tanaman itu haruslah dirawaik dan dijago. Paralu bana awak pikian baa caro mananam yang elok kalau awak mamutuskan untuak bacocok tanam. Misal mananam sayua, buah, atau tanaman lainnyo. Awak paralu tau juo dima latak yang elok tahadok tanaman awak. Kareno tanama juo paralu nafas dan nutrisi. Paralu aia juo dan paralu juo takanai sinar matahari. Sabalum mambali tanaman misalnyo, awak caliak dulu halaman awak. Siapkanlah tampek yan pas dan cocok untuak tanaman awak. Mangko dari itu siapkanlah sagalo hal katiko awak nio mamulai bacocok tanam sagalo macam tanaman.


Mambaco surek yasin satiok hari jumaik, kegiatan keagoman yang memang alah rutin kami lakuan di lokal. Rutin satiok hari untuak surek biaso cuman surek yasin khusus di hari jumaik. Banyak bana keutamoan jiko awak mambaco surek yasin di hari jumaik. Katiko awak mambaco surek yasin rutin satiok malam mangko awak keesokan harinyo akan mandapek an ampunan dari Allah. Katiko mambaco di hari jumaik salah satunyo Allah mamparmudah dikabulkannyo sagalo hajat awak. Ambo pun rasonyo taraso baa yo bantuak urang nan dapek kejutan sakatiko se, hiduik labiah tanang, bawaan nyo sanang se rasonyo. Kalau bisa di deskripisikan bak itulah parasoan ambo.


Waktu tahun 2020 pas musim hujan di rao, hampia saparampek rao tu kanai banjir. Dek di rao tu banyak sungai jo anak-anak sungai, jadi bapotensi banjir, tapi salamo den hiduik alun penah banjir do. Mungkin pas itu indak tatampuang dek sungai tu lai do aia hujan tu saking banyaknyo. Untuangnyo kampuang den indak takanai do, dek kampuang den barado di katinggian di antaro kampuang-kampuang yang ado di rao tu. Pas banjir tu kawan-kawan den indak bisa ka sakolah do dek takapuang dan takanai banjir, aia banjir tu warna coklat caramel. Bahkan dek parahnyo banjir tu, sampai masuak barito stasiun tv nasional. Satalah bancano alam banjir tu, banyak urang yang rumahnyo dakek sungai, pindah rumah jauah dari sungai, dek takuik kejadian itu taulang baliak di tahun barikutnyo pas musim pahujan. Salain itu, hal itu salah satu caro mampasiapan diri dari bancano alam.


Ado barbagai alasan mangapa dana cadangan sangek penting untuak disiapkan sajak diko.  partamo,  dan cadangan dapek digunokan sabagai antisipasi katiko adanyo pemutus hubungan kerja atau PHK.  dima saat itu pendapekan akan baranti sahinggo mamerlukan uang untuak mamenuhi kebutuhan sahari-hari dan di sinilah kegunoan dana darurat dapek dipakai.  kaduo,  katiko sasaurang sadang sakit mako dana darurat jugo bisa digunokan untuak mambaya perawatan rumah sakit.  katigo,  katiko mangalami keadaan krisis keuangan mako dana darurat iko bisa digunokan sabagai penopang samentara untuak mamenuhi kebutuhan sahari-hari sampai ado pendapekan lain nan masuak.  kaampek yaitu dapek digunokan sabagai dana perbaikan aset pribadi dima katiko mangalami kondisi darurat dan mamerlukan tindakan sacepatnyo dana darurat iko dapek dipakai untuak mangurangi risiko tanpa mangganggu kondisi keuangan nan lain.


Banyak kini siaran-siaran di Youtube nan kontennyo mancaritoan film sacaro singkek, padek, dan jaleh yang dikenal jo istilah konten "spoiler". Biasonyo di siaran tu mancaritoan film sacaro singkek sambia mancaliak an kilasan-kilasan film tersebut. Mulai dari awal film sampai akhir film. Film nan biasonyo awak tonton dengan durasi kurang labiah 2 jam kalau di konten spoiler film ko bisa awak tamatan dalam waktu 15 sampai 20 minik. Manuruik ambo, bagi nan nio tau carito film supayo nyambuang di tongkrongan tapi maleh manonton lamo-lamo sangat disarankan untuak manonton lewat siaran ko, cuma bagi nan nio manonton film sacaro utuh hindari lah siaran ko karano biasonyo urang nan nio manonton film sacaro utuah pasti kesal kalau diagiah tau carito film nan ka nyo tonton.


Dalam agama hindu upacaro marupokan bagian dari tigo karangko dasar agamo hindu yang bertujuan untuak mancapai kesempurnaan, kebahagiaan dan kesejahteraan hiduik bak itu jua kesucian lahia dan batin bagi umaik hindu. Ado yang namonyo upacaro sadakah bumi dalam agamo hindu. Disiko umaik hindu malakuan samacam nyekar, sedekah bumi marupokan upacara adaik yang marupokan raso syukur kapado tuhan yang alah maagiah razaki melalui sagalo bantuak hasil bumi. Manuruik Lena maadoan upacaro ko hanyo mambuek mubazir se, apolai kalau banyak pitih atau pangaluaran lain yang tapakai. Labiah dari itu sabananyo indak baa maadoan acaro mode ko, mungkin makasuik lena adolah malaksanaan upacaro tu dengan indak mubazir. Sahinggo apo nan awak laksanakan indak mambebani dan manyusahkan awak nan umaik hindu.


Basamoan jo kalabiahan, tantu ado kakurangan. Hal ko sairiang jo pertanyaan bakpo ado banyak pakerja kantoran nan mamutuskan resign padahal profesi ko dianggap sabagai salah satu pakerjaan nan ideal. Rutinitas nan monoto. Pakerja kantoran akan manghadapi rutinitas nan samo dan baulang-ulang satiok harinyo. Raso litak dan bosan manjadi hal nan sulik untuk diabaikan, bahkan bagi inyo nan alah bakarajo untuak waktu nan lamo. Gangguan kesehatan. Duduak di meja karajo dan bahadapan jo layar komputer sapanjang hari tatantu manigkek an resiko awak kanai ganagguan kesehatan. Bukan indak mungkin badan akan tabiaso untuak maleh manggarik dan penglihatan akan mamburuak. Maningkek an stres dan kacemehan. Pakarajo kantoran banyak manghabiskan wakatu nyo jo urang nan samo dalam wakatu nan lamo. Karajo nan manumpuak, masalah pribadi, maupun konflik jo rakan karajo, bukan indak mungkin akan ditamui dek inyo bakarjo di kantoran nan akan mangarah pado paningkek an stres dan kacamehan.


Untuak kalian nan karajo di daerah Sudirman, Lebak Bulus, dan sakitarnyo naikila MRT katiko barangkek dan pulang karajo. MRT dapek kalian naiki dari stasiun MRT nan ado di Bundaran HI dan stasiun-stasiun MRT lainnyo. MRT harus jadi piliahan utamo kalian karano iko adolah kareta capek dan dapek maantakan kalian tapek waktu tibo di tujuan. Salain itu MRT mampunyoi kaunggulan lain, yaitu mudah untuak digunokan dan bisa dinaiki dek siapo sajo. Hal partamo nan harus kalian lakukan katiko handak manaiki MRT adolah dengan mandatangi stasiun MRT tadakek dari rumah kalian. Salanjuiknyo kalian bisa mambali tiket di loket atau Ticket Vending Machine. Satalah mampunyoi tiket kalian tap in di garbang panumpang. Salanjuiknyo antrilah di garis aman nan lah ditantukan. Saat kareta tibo naiklah dengan mandahulukan panumpang nan turun. Terakhir saat tibo di stasiun tujuan tap up baliak kartu kalian di garbang panumpang.


Salah satu hotel bindang 5 nan cukuik terkenal di Bogor adolah Hotel Novotel Bogor. Hotel nyo sesuai untuak keluarga dan manyuguahkan daya tarik kota Bogor ka dalam hotel nan asri. Di dalam kamarnyo tasadio TV layar datar, panyajuak ruangan, mini bar, dan wifi gratis nan tasadio 24 jam. Selain itu, hotel manyadiokan pulo kolam ranang, restoran dan parkir gratis. Hotel Novotel Bogogr bajarak sekitar 3,7 km dari situs prasasti batu tulis dan 3,9 km dari vihara dhanagun. Hotel Novotel Bogor mampunyoi 179 kamar, dan lingkuangan nan jauah dari karamaian pusat kota sangaik cocok untuak sanak nan mancari katanangan. Desain dari hotel nanunik acok pulo di jadian tampek shooting beberapa film dan sinetron.


DI rumah hanyo ado ciek dan satu-satunyo masin cuci nan digunoan dek sado urang rumah. Mancuci minimal sakali saminggu untuak mampahemat pamakaian. Paniang kalau alah masin cuci rusak dan barujuang ka mancuci tangan baliak. Pernah babarapo waktu nan lalu, masin cuci rusak dan indak bisa baputa di dalam tabuangnyo. Kalau nio baok ka tukang service jauah pulo karano sangenek nan bisa mampalok an masin cuci di daerah. Akhirnyo cari informasi masin cuci nan rusak di internet sacaro taparinci dan akhitnyo mambaranikan mambongka masin cuci sasuai tutorial nan ado di internet. Tarnyato nan rusak adolah dinamonyo dan langsuang bali sasuai tipe masin cuci di rumah. Indak sampai panggantian dinamo masin cuci dan untuangnyo bisa dan langsuang bisa dipakai. Jadi, informasi nan ado di internet baguno untuak kahidupan sahari-hari kalau taliti dan batuah0batuah mambaco patunjuak nan ado. Biaya nan dikaluan pun cuma 70 ribu.


Mandaki gunuang adolah kegiatan nan diminati dari sagalo kalangan, baiak mudo, tuo, bahkan anak-anak, bahkan ndak jarang padusi pun banyak nan tertarik untuak ikuik mandaki gunuang. Ndak hanyo untuak hiburan, tapi mandaki gunuang pun jadi ajang untuan bapatualang dialam tabukak. Salah satu nan manjadi daya tarik mandaki gunuang di Indonesia tarutamo adolah hutan hujan tropisnyo. Hutan nan labek manjadi tantangan surang bagi para pandaki. Walaupun macam tu, banyak pandaki nan acuah dan ndak peduli samo larangan-larangan saat mandaki gunuang, sahinggo banyak tajadi peristiwa samo kejadian nan indak lamak dan mambahyokan para pandaki khusunyo. Jadi nan paralu dilakukan katiko mandaki gunuang adolah mamatuhi satiok aturan nan ado, karano di setiok gunuang biasonyo ado aturannyo masiang-masiang.


Mamiliki babarapo dana daruraik marupokan komponen penting dari kesejahteraan finansial sacaro kasaluruahan. Dana daruraik adolah dana yang sangajo dipersiapkan untuak disimpan sabagai bantuak persiapan awak dikemudian hari kok ado apo-apo. Memang dari mudo kini awak harus manyiapkan dana daruraik. Langkah manyiapkan dana daruraik salagi mudo bisa sabagai barikuik. Patamo buek tujuan tabungan awak supayo labiah samangaik, kaduo mulailah sacaro ketek tapi taratur, katigo sadioan rekening khusus, siap tu awak harus mangandalikan pengeluaran awak. Kiro-kiro mode tu lah caronyo, apolai awak nan masih mudo harus bisa mambiasokan diri dan tau baa pentingnyo manyiapkan dana daruraik. Dana daruraik penting juo awak siapkan.


Panjek tabiang partamo kali dikenal di kawasan Eropa pado tahun 1910. Tampek tapeknyo partamo kali panjek tabiang di kenal adolah di Pagunuangan Alpen di Austria. Namun, walaupun partamo kali dikenal pado tahun 1910, panjek tabiang baru manggunokan teknik tali dalam mamanjek pado tahun 1920. Maso kaamehan panjek tabiang di Pagunuangan Alpen adolah pado tahun 1930. Teknik-teknik baru panjek tabiang dikambangkan dek urang-urang Amerika pado tahun 1970. Teknik-teknik itulah nan dipakai dek urang-urang hinggo kini. Salain urang Amerika, urang Inggris punyo paran pantiang dalam mangambangkan teknik-teknik panjek tabiang. Puncak dari parkambangan panjek tabiang adolah pado tahun 1980. Di tahun itu panjek tabiang mulai dikenal di benua-benua salain Amerika dan Eropa.


Bagi kalian nan baru pertamo kali naiak gunuang ado beberapa hal nan paralu kalian paratian dan persiapkan supayo aman katiko mandaki. Apolai nan baru pertamo kali mandaki tips ko sangaik baguno untuak kalian. Jadi nan pertamo harus manyiapkan peralatan nan dibutuahan saroman ransel tahan aia, alat navigasi atau kompas, aia kemasan, makanan ringan, senter, topi, kaco mato, ubek-ubek nan diraso paralu, dan alat bantu saroman pisau dan guntiang. Nan kaduo dan nan paliang acok urang lupo adolah mambaok pakaian nan bisa maangek an tubuah karano saat mandaki suhu udaro bisa sangaik dingin. Nan katigo, ketahui caro aman mandaki. Harus tau rute dan medan nan akan ditampuah salamo perjalanan. Terakhir jan lupo untuak mangabaan urang tadakek kapan dan dima ingin malakukan pandakian.


Melakukan latihan banyanyi untuak urang yang bisa dan suko banyanyi ancak bana kok ado waktu untuak latihan. Latihan ko bisa juo untuak maningkek an kualitas suaro awak, jadi ndak sekedar banyanyi se. Dengan banyanyi bisa lo mailang an stres awak dan mambuek pikiran manjadi tanang. Manyanyi marupokan juo aktivitas aerobik jo memberikan oksigen yang labiah banyak ka darah yang mampu malapehan endorfin. Jadi kalau ado waktu langang awak bisa mancubo aktivitas iko, latihan lah banyanyi untuak maningkek an kualitas suaro awak dan rasoan manfaat elok lainnyo. Dari hal itu awak masih punyo kegiatan yang punyo manfaat jadi ndak di abiah an untuak merenung se katiko sadang langang.


Tampek akhia makhluk atas perbuatan nan inyo buek salamo di dunia yaitu akhirat. Balasan nan ado untuak perbuatannyo salamo iko yaitu surga dan narako. Didalam narako adolah tampek urang-urang untuak manghukum atas dosa-dosanyo. Narako mampunyoi tujuah pintu, diateh satiok pintu tadapek 70 ribu gunuang dengan 70 ribu cabang api. Didalam satiok istana rumah tadapek 70 ribu rumah api. Dan disatiok rumah tadapek 70 ribu ula dan 70 ribu kalajengking. Tingkatan narako dalam Al-Qur'an nan paliang kejam adolah Narako Jahannam. Narako nan hitam, kalam, indak ado cahayo saketek pun, dan indak manyala. Walaupun narako dengan tingkek paliang randah pun mambuek jiwa sasaurang sangek menderita.


Olahragawan salain inyo manunjuak skill nyo di lapangan, bisa pulo manunjuak an sksistensinyo di media sosial. Media sosial pribadi nan maagiah update an tantang kahidupan olahragawan ka para fans salah satu contohnyo instagram. Tapi taukah kalau pamegang pangikuik madia sosial nan tatinggi adolah atlet dari pasebak bola tanamo, Christian Ronaldo. Ronaldo mandapek an sakitar 457 juta pangikuik di instagram. Indak heran banyak manjadian Ronaldo manjadi atlet favorit para fans sepak bola. Ronaldo mampunyoi banyak prestasi nan di dapek malalui olahraga sepab bola, maskipun umuanyo indak bisa dikecek an mudo. Media sosial bisa lo manjadi ajang untuak mambuka bisnis nan ditawari dek merek-merek tanamo sang atlet.


Pasti banyak hal nan ndak tadugo tajadi katiko awak baru patamo kali ngegym. Salah satunyo pas manggunoan alaik barek nan indak disangko-sangko ado yang tacaliak barek tanyato indak ado yang tacaliak mudah malahan barek bana. Saban harus maatua nafas awak. Barikuik langkah nan bisa awak pakai untuak yang patamo kali ngegym. Patamo niek dan tetapkan tujuan awak, kaduo cubo dengan wakatu 30 minik dan lakuan 3 kali salamo saminggu, katigo lakuan panapasan jo pamanasan yang batua, siap tu jan lupo pandinginan dan jan mambandingan diri awak samo urang lain. Kareno lambat laun awak pun bisa bantuak itu kalau awak nio konsisten.


Ado pandapek kalau jam gadang adolah tampek wisata nan wajib dikunjuangi katiko bakunjuang ka Sumatera Barat. Ambo satuju jo pandapek itu karano ambo pernah datang ka sinan dan jujur sampai kini pengalaman itu ndak bisa ambo lupokan. Ado banyak alasan baa kok ambo satuju jo pandapek itu. Salah satunyo karano jam gadang mampunyoi lokasi di tangah kota dan dakek dengan tampek-tampek rancak di Kota Bukitinggi. Bagi ambo nan saketek pambosan hal itu tantunyo sangaik rancak. Katiko kito litak ado banyak tampek makan nan bisa dicubo di sakitaran jam gadang. Kamudian kalau kito bosan dengan suasana jam gadang kito bisa datang ka taman panorama nan hanyo bajarak sakitar 10 minik dari jam gadang.


karang ijau adolah salah satu janih makanan lauik nan banyak di sukoi dek sado kalangan mulai dari nan ketek sampai nan gaek. tapi makan makanan lauik nan ciek ko bisa mambuek awak sakik. karano karang ko bisa iduik jo manyerap sado kotoran nan ado di lauik sakitar inyo tingga. pernah di lakua panalitian jo maninggaan karang ijau di dalam aia kumuah dan hasilnyo aia tu jadi barasiah. karano itu sangek pantiang untuak awak tau apo dan baa caro mangolah makanan sabalum awak makan. Supayo awak indak sakik katiko makan atau sasudah makan. Makan seafood jugo bisa mambuek awak kanai kolesterol


Tari Piriang nan barasal dari Sumatera Barat nan kini alah manjadi salah satu kebanggaan nan haruih salalu dilestarikan iko mampunyoi hal-hal nan manimbulkan pertanyaan. Disesi akhia dalam tari piriang biasonyo ado atraksi katiko panari mamijak-mijak piriang nan alah inyo pacahan sabalum mamulai manari. Pacahan piriang nan dilatakan diateh sahelai kain lalu malompek diatehnyo. Hal nan alah manjadi ikonik dalam tari piriang iko alah tajadi dari lamo. Pelaksanaannyo pun adolah opsi atau pilihan nan buliah untuak dilakuan dan buliah indak dilakuan. Pelatihan nan diambiak untuak manghadapi pacahan piriang haruih dilakukan dek urang nan alah tapiliah dan barani untuak malakuannyo. Karano dapek barisiko gadang katiko panari nan batugas mamijak pacahan piriang indak talatiah.


Dek ndak ado urang nan bisa bamain bulu tangkis di sakolah ambo sampai-sampai katiko ado pertandingan bulu tangkis tingkek SD ambo nan dipiliah untuak mawakili SD kami. Binguang bana ambo katiko mancaliak lapangan bulu tangkis nan ternyato sagadang itu. Jan kan mangarati untuak bamain di tangah lapang tu, dima tagak pas lawan sadang service pertamo kali se ambo ndak tau. Apolai disinan banyak lo garih-garih di lapangan nan samo sakali ambo ndak mangarati apo fungsinyo. Bantuak urang ongok bana ambo bamain. Ditambah lo skor nan ndak kunjuang pacah talua. Nyo bantai bana ambo dek lawan. Ka manyarah awak alah talongsong. Raso manunjuak an ka ele an ambo di muko urang rami bana saat itu.


Kalau kalian baniek mancuci bad cover cuci se surang di rumah karano kalau ka laundry biasonyo haragonyo labiah maha dibandiang malaundry pakaian biaso. Tapi ado beberapa hal nan paralu kalian paratian antaro lain sabalum mancuci pastian masin cuci kalian bajenis front loading dengan kapasitas minimum 8 kg. Abis tu jan dicampua jo pakaian lain karano bad cover ko biasonyo barek. Langkah salanjuiknyo, jan lupo iduik an aia supayo masin cuci ndak error. Kalau kalua kode IE berarti tandonyo aia kalian mati atau ndak mancukupi. Makonyo paralu mamastian ketersediaan aia pado masin cuci. Nan terakhir iduik an masin cuci, piliah fitur cotton large, atur suhu dan takan tombol start. Tunggu se sampai salasai.


Grace Hill Villa adolah salah satu vila nan talatak di pinggiran kota Padang, tapeknyo lubuak minturun. Viila ko mamiliki udara nan segar dan masih barasiah sarato pemandangan nan luar biaso indah. Tampek ko banyak dijadian tampek untuak bafoto-foto karano banyak tampek spot foto nan rancak-rancak. Bagi nan nio manginap disiko tantu bisa. Penginapan dengan wifi gratis dan ruangan nan baragam tasadio di vila ko. Mulai dari mode kamar sampai nan mode rumah. Bagi nan nio barbequean disiko bisa bana. Haragonyo pun ndak begitu maha. Selain tu, fasilitas nan ado disiko adolah kolam ranang, tampek duduak-duduak, dan resto. Jadi bagi kalian nan alah bosan jo suasanan paintai cocok bana untuak melepas penat disiko.


Es doger nan paliang lamak nan pernah den cubo adolah es doger nan biaso tagak di muko SMA 3 Bukittinggi. Dulu katiko pulang sakolah, ampia satiok hari den mambali es doger tu dari haragonyo 5 ribu /cup, sampai kini alah 7 ribu /cup. Abang nan manggalehnyo pun sampai hapal jo muko den hehe. Es doger paliang cocok untuak dinikmati di hari angek dan paruik satangah litak. Olahan minuman nan mamakai sirup marjan raso cocopandan sabagai raso utamonyo itu mampunyoi banyak topping di dalamnyo, ado katan itam, roti amba, mutiara pink, dan tapai. Den pernah pulo mancubo es doger lain nan lewat dimuko rumah, tapi indak salamak nan acok den den biaso bali di muko SMA 3 itu.


Indonesia terkenal dengan negara kepulauan. Mako dari itu Indonesia mampunyoi banyak pantai dan lauik. Bagi para peselancar mancaliak lauik ko mungkin mode mancaliak hidangan makanan nan lamak-lamak. Ingin bana rasonyo mancubo untuak bisa baselancar di ateh ombak-ombak nan sangai manggoda-goda. Apo lai pantai-pantai nan ado di Lombok dan Bali. Cocok bana dek para peselancar untuak bakunjuang ka sinan. Mulai dari paselancar pamulo sampai nan alah pro. Ibarek kecek para peselancar lauik dan ombak tu adoah sarugonyo. Walaupun olahraga ko nampaknyo ndak babahayo tapi risiko kegiatan ko lumayan barisiko apolai kalau baselancar di lauik nan ombak-ombaknyo gadang saroman di Lauik Mentawai.


Dalam pamainan bulu tangkis, raket dan kok adalah yang digunoan dalam bamain. Tiok pamain atau pasangan maambiak posisi basubarangan jo kaduo sisi jaring di lapangan bulutangkis. Pamainan dimulai dengan salah satu pamain melakukan servis. Tujuan pamainan adalah untuak manokok sebuah kok manggunoan raket, melewati jaring ka wilayah lawan, sampai lawan indak dapek mengembalikannyo baliak. Area pamainan babeda untuak partai tunggal jo ganda. Bilo kok jatuah di lua area tasabuik, maka kok dikecekan out. Satiok kali pamain/pasangan indak dapek mengembalian kok, maka lawannyo akan mandapek poin. Pamain berakhir bilo salah surang pemain/pasangan alah mandapek sajumlah poin tatantu, biasonyo pemain manang kalau lah mandapek 21 poin.


Maisi waktu liburan di Jepang basamo kawan alun langkok kalau alun mancaliak Gunuang Fuji. Untuk pai ka Gunuang Fuji ndak paralu cameh karni alah ado transportasi umum nan manuju ka sinan. Kalau wak dari Tokyo, wak bisa naiak kereta Shinkansen dari stasiun Tokyo ka Stasiun Otsuki kiro-kiro sajam. Sampai di stasiun Otsuki, naiak kereta liak ka stasiun Kawaguchiko dengan waktu perjalanan sajam pulo. Dari stasiun Kawaguchiko bisa naiak bus wisata nan akan mambaok wak ka Kawaguchi Fifth Station nan merupakan titip awal pandakian ka Gunuang Fuji. Perjalaan ko mamakan waktu sakita 30 minik. Sacaro kasaluruahan waktu nan dibutuahan untuak pai ka Gunuang Fuji dari Tokyo yaitu 2,5-3 jam.


Manuruik ambo, anak mudo zaman kini banyak nan ndak begitu tertarik manonton acara-acara nan ado di TV soalnyo acaranyo banyak nan ndak bakualitas. Selain itu, artis-artis di TV banyak cari-cari sensasi bukan prestasi. Ditambah lo artis-artis nan ado di TV talampau acok sandiwara, gimmik, dan settingan. Pokoknyo alah payah mambedakan ma berita ko nan asli dan ma nan palsu. Jadi manonton TV tu raso dipatele-telean. Selain itu, manurunnyo minat anak mudo manonton TV disebabkan karano kini alah ado smart TV. Urang bisa manonton acara-acara streaming nan bisa disesuaikan jo keinginan sahinggo fungsi TV tu kini labiah dipagunoan untuak manonton youtube, we tv, netflix, dan lain-lain.


Ambo adolah urang nan rajin baolahraga. Salah satu olahraga nan acok ambo lakukan adolah bamain sepakbola. Ado ciek kajadian katiko ambo bamain sepakbola nan indak bisa ambo lupokan hinggo kini. Kajadiannyo sabananyo lah lamo sakali. Waktu itu umua ambo masih 10 tahun. Jadi waktu umua ambo sapuluah tahun ambo maikuti sikola sepakbola. Kajadiannyo adolah katiko ambo latihan di hari kamis sanjo hari. Saat sadang manjalankan partandingan internal, salah surang kawan ambo disleding hinggo tangannyo patah. Awalnyo inyo sadang maarak bola di lini tangah. Kamudian datang lawan dari sampiang bausaho untuak marabuik bola dari kakinyo. Namun malang katiko urang itu mancubo untuak manyaleding kawan ambo tajatuah dalam posisi nan salah. Hal itu manyababkan tangan kidanyo patah.


Siswa nan dulu banyak mangikuik an ekskul di sakolah rato-rato randah dalam nilai di palajaran. Iko bisa dikecek an batuah tapi indak lo kasadonyo salah. Alasannyo? Siswa nan ikuik ekskul adolah siswa nan diraso hebat nan mano bisa mangimbangi waktu balajar samo ekskul nan diikuik an. Di tangah-tangah pelajaran kadang acok di diimbau untuak latihan atau pai balomba untuak sakolah. Ado pulo guru yang bamaklumi, tapi indak saketek nan agak payah bakompromi tantang masalah ko. Palajaran nan tingga, jarang bamain jo kawan sampai harus baurusan samo guru adolah salah satu maslah nan harus dihadapi, apolagi ko mahasiswa nan baprestasi non akademik. Kadang harus mamiliah rancak di akademik atau ekskul nan dipiliah. Kalau dapek mangimbangi labiah rancak.


Sanjato tradisional harus selalu awak rawat karano iko adolah salah satu warisan dari nenek moyang dan leluhur awak. Salah satu caro untuak merawat sanjato tradisional tarutamo nan babantuak pedang atau pisau adolah dengan caro diasah. Untuak maasah pisau ko ado lo tahapannyo. Nan pertamo randam batu di aia barasiah samalo labiah kurang 30-4 minik. Abis tu asah pisau di bagian batu nan kasa. Agiah tekanan pado jari-jari. Asah se pisau tu taruih sampai muncul bakeh asahan dari batu tu. Kalau alah mode itu kalian bisa ambiak sisi lain dari pisau ko untuak diasah. Kalau sado sisi alah ba asah harusnyo pisau ko labiah tajam dari sabalumnyo.


Kulkas ko emang mambantu dalam hal manyimpan makanan supayo tahan lamo. Tapi ndak sado jenis makanan elok disimpan dalam kulkas, tamasuak bara jenis buah-buahan. Buah nan ancaknyo ndak disimpan dalam kulkas adolah alpukat, pisang, jo pepaya. Alpukat sabaiknyo disimpan di suhu ruang karno kalau disimpan dalam kulkas, buah ko jadi susah matang. Suhu dingin maambek enzim pamatangan nan ado di alpukat. Pisang pun samo, kalau disimpan dalam kulkas akan payah matangnyo. Salain itu kanduangan vitamin C nan ado di pisang ko sensitif jo suhu dingin, jadi kalau disimpan dalam kulkas vitamin C inyo akan bakurang. Alasan pepaya ndak ancak dimasukan ka kulkas adolah tekstur buah ko akan jadi kariang ndak rasonyo jadi kurang lamak. Dek itulah ndak sado buah bisa disimpan di kulkas.


Hobi mambaco buku fiksi dapek bamanfaaik bagi seseorang.Salah satunyo adolah mamperluas wawasan dan mangambangan imajinasi. Dek mambaco, kito dapek mampalajari banyal hal nan mungkin ndak kito dapekan dari kahidupan nyato. Buku fiksi dapek manjadi sumber hiburan nan manyanangan. Wak bisa mangikuti patualangan fantastis nan ndak mungkin tajadi di dunia nyato. Mambaco buku fiksi dapek juo mambantu kito untuak malapehan panek dan stres saatalah saharian baraktivitas.Salain itu hobi iko bisa mambantu wak untuak maningkekan kamampuan mammbaco dan manulih. Kito bisa labiah malatiah dan mangambangan imajinasi wak dalam manulih. Jadi ndak paralu mandanga kecek urang kalau mambaco buku fiksi tu ndak ado manfaiknyo. Lakukan lah apo nan wak sukoi.


Katiko manjalani kehidupan pernikahan ado barbagai masalah nan bisa sajo tajadi tahadok pasangan salah satunyo perselingkuhan.  barikut tips nan dapek dilakukan untuak mandeteksi Apakah pasangan alah barselingkuh.  partamo,  mangecek jadwal pulangnyo karano biasonyo sasaurang nan alah barselingkuh inyo akan merubah jadwalnyo manjadi labiah lamo dari biasonyo.  kaduo,  salalu manghindari untuak barbuat romantis tahadok pasangannyo.  katigo,  salalu mamiliki alasan nan babeda-beda katiko indak sadang barada di rumah dan alasan nan diberikan itu indak sasuai jo faktanyo dalam artian pasangan saringan bana barbohong tentang lokasinyo saat itu.  kaampek,  manjadi labiah tertutup tentang privasinyo sahinggo inyo mamastikan bahwa privasinyo alah terjago jo  arek.  Itulah salah satu hal nan dapek dilakukan untuak mandeteksi pasangan nan mungkin sajo  mamiliki urang lain di sisinyo.


Dalam islam awak sabagai manusia diciptakan sabagai makhluk sosial nan mambutuahan satu samo lain. Dengan kato lain, awak harus manjalin silaturahmi kapado urang lain, antah itu ka dunsanak maupun ka kawan. Dalam Islam pun di ajakan basonyo samakin banyak wak manjalin silaturahmi jo urang mako lah samo awak mambuka pintu razaki karano razaki tu bisa datang dari pintu ma se nan nyo nio. Ambo pun marasokan nikmatnyo bahubuangan elok jo kawan. Salah satu nyo adolah usaho nan ambo jalankan jadi banyak nan mampromosian, sahinggo usaho ambo banyak dikenal dari babagai kalangan. Mako dari itu, jago lah silaturahmi jo kawan-kawan kalian.


Presiden Jokowi mangatokan basonyo kini perkembangan dunia sangaik capek barubah, ndak terkecuali tanago karajo. Makin lamo jenis karajo ko makin banyak. Tapi nan jadi masalah adolah saingan dalam dunia karajo pun samakin maningkek. Kalau dulu saingan wak hanyo urang lokal se, tapi kini awak harus basaiang jo warga negara asiang bahkan robot dalam mancari karajo. HAl iko disampaikan dek pak Presiden saat mambuka acara Peluncuran program Revitalisasi Pendidikan Vokasi dan Pelatihan Vokasi (PVPV). Mako dari itu, presiden mahimbau awak sabagai tanago karajo untuk selalu ma asah kemampuan dan maningkek an potensi nan di miliki supayo bisa ba adaptasi dengan kondisi kini supayo ndak tatingga dari nan lain.


Umar bin Khatab marupokan salah satu dari sahabat nabi yang manjadi khulafaurasidin. Umar bin khatab juo marupokan ayah dari hafshah, isteri nabi muhammad. Pado maso itu umar bin khatab indak henti-hentinyo maajak kaum qurais untuak mamaluak islam, berbagai caro dilaluinyo tamasuak mandatangi rumah para tokoh qurais. Dengan kegigihan umar bin khatab awak bisa maambiak hikmah dari carito beliau. Awak harus juo manjadi urang yang gigiah untuak mancapai tujuan nan awak nio dengan caro. Patamo tantukan keinginan jo hasrat kalian, kaduo ketahuilah motivasi kalian, lalu tentukan langkah-langkah dan tindakan apo yang harus dilakuan, siap tu manjago sikap positif dan salalu badoa serta yakin kapado diri apolai untuak kebaikan.


Menyanyi adolah salah satu hobi nan manyanangkan. Kebetulan salah satu hobi ambo adolah manyanyi. Katiko manyanyi suasana hati nan awalnyo hampa akan manjadi labiah tanang karano lirik lagu bisa mahipnotis katiko dihayati. Ado satu momen manyanyi nan ndak bisa ambo lupoan yaitu katiko manyanyi di acara perpisahan sakolah. Di saat itu kondisi badan ndak sehat, sedang batuak dan flu tapi harus tetap manyanyi karano alah masuak dalam rangkaian acara. Prrasaan alah kurang lamak katiko baru naiak ka pangguang. Ternyato iyo katiko nada tinggi nyo suaro ambo ndak sampai sahinggo sumbang., tapi ambo barusaho tetap tanang, ndak panik, dan langsuang malupoan kejadian nan ndak diharapkan tadi supayo ndak mampangaruhi di sepanjang penampilan. Akhirnyo ambo berhasil mambaok an lagu sampai salasai.


Ambo punyo kawan namonyo Zia. Zia ko nyo terkenal sangat kayo di sakolah. Pai pulang sakolah di jampuik anta taruih dek supirnyo. Ndak pernah samo sakali naiak angkutan umum. Pernah waktu kami ado tugas kelompok Praktek Kerja Lapangan (PKL) di sakolah nan maharuskan kami pai basamo-samo pakai kereta commuter line untuak manuju lokasi. Kami kiro awalnyo nyo ndak saengak itu ternyata nyo samo sakali ndak pandai ba a caro naiak KRL. Nyo ndak tau kalau ka naiak KRL tu awak harus bali kartu nan di isikan saldo ka dalamnyo. Bantuak urang binga nyo di stasiun tu. Untuang ado kami kok ndak alah maengak-engak se nyo di stasiun tu.


Katiko bamain bulutangkis, kasado anggota tubuh akan bergerak. Gerakan-gerakan anggota tubuh ko akan membantu meningkatkan kesehatan dan kebugaran jasmani seseorang. Bamain bulu tangkis salamo satu jam dapek membakar 480 kalori, lebih tinggi dibandiangkan olah tubuh lainnyo. Kalau dilakukan secaro rutin, bamain bulutangkis bisa menurunkan barek badan sekitar 4 kilogram dalam sabulan. Selain itu bamain bulutangkis salamo satu jam menjadi aktivitas yang dapek menurunkan kadar gulo dalam darah. Sistem metabolisme maningkek dan sirkulasi darah membaik sahinggo produksi gulo dari liver labiah rendah. Dalam jangko panjang, iko elok untuak urang yang berisiko kanai diabetes. Begitu banyak manfaat dari bamain bulutangkis, mako dari itu lakukanlah olahraga ciek ko dan ditambah olahraga ko bisa dilakukan dimano sajo.


Vacuum cleaner robot marupokan salah ciek robot nan banyak digunakan untuak mambantu manusia dalam mambarasiahkan rumah. Namun robot vacuum cleaner iko mamerlukan perawatan agar dapek digunakan sampai lama. Sahinggo ado hal-hal nan haruih diperhatikan katiko mamutuskan untuak mamakai vacuum cleaner robot ini. Nan partamo yaitu mamiliah tampek untuak vacuum cleaner robot iko digunakan.kaduo,  rutin mangecek dustbin agar dapek mangetahui jiko ado partikel-partikel debu nan besar masih manyangkuik di vacuum cleaner robot tasabuik. Ketigo,  manyikek kotoran nan masih melekat di bagian vacuum cleaner robot ini. Kaampek,  mamastikan bahwa indak ado bagian-bagian nan tabalik seperti rambuik maupun benang di dalam vacuum cleaner robot iko karano jiko ado hal iko akan mangganggu performa dari alek ini.


Bapacaran marupokan hal nan lumrah saat iko.  salain itu jugo mamiliki hubungan salain Jin nan pernikahan jugo dimiliki oleh barbagai umur dimulai dari 12 tahun keatas.  bahkan untuak usia samula iko mamiliki hubungan jo urang lain sabagai pasangan marupokan tantangan nan cukuik gadang karano mantal masih labil dan masih mamerlukan perhatian penuh tahadok hubungan tasabuik. mako dari  itu banyak urang nan manganggap mamiliki hubungan takah pacaron itu indak terlalu penting karano inyo dapek putus kapan sajo tanpa haruih manjalani prosedur tatantu .  sasaurang di bawah umur nan mamiliki hubungan jo lawan jenis biasonyo akan maraso labiah bahagia karano mereka hanyo mangingat tentang sanang-sanang.  padahal manjalin hubungan di baokh umur itu  cukuik mangganggu aktivitas dan perkembangan mantal sasaurang untuak labiah Mandiri dan fokus kapado cita-citanyo.


3) Amazon, marketplace ko marupokan salah satu nan tagadang dan populer. Didirian pado tahun 1995, Amazon manjadi pioneer marketplace dunia. Amazon.com Inc mamutuskan untuak maninggakan pasa Chino pado tahun 2018 karano paraturan pamarintah Chino nan malarang panjualan barang palsu. 4)Alibaba, marketplace ko bafokus pado bisnis panjualan produk Chino ka luar nagari dalam jumlah nan gadang. Nilai valuasi dari Alibaba hinggo kini taruih maningkek dan masih manjadi salah satu nan paliang populer di dunia. 5)Bukalapak, marupokan sabagai startup unicorn satalah Tokopedia. Jumlah visitor nan cukuik tinggi tasabuik mambuek para seller dan pelakon dropship di Bukalapak bisa maraih kauntuangan nan manggiurkan. Bahkan mamparoleh jaminan panambahan finansial untuak mangalola toko apobilo bagabuang manjadi marchant di Bukalapak.


Katiko awak baru siap bahalangan bagi padusi atau mimpi basah bagi laki-laki haruslah malakuan mandi wajib. Namonyo se mandi wajib tantu awak harus malakuannyo untuak basuci lo baliak. Salasai dari mandi wajib baru awak bisa sholat dan bisa baibadah seperti biaso. Serli ingek bana baa dan apo se nan dipalajari di sakolah tentang langkah mandi wajib ko. Tato caro mandi wajib nyo adolah nan patamo niek mandi wajib, kaduo ambiak aia dan basuah tangan 3 kali, katigo mambarasiahan najis yang ado dibadan awak, siap tu ambiak wudhu bantuak nio sholat, taruih tu mulai mandi dengan mangguyua sabanyak 3 kali dulu, siap tu mambasahi saluruh tubuh.


Jan pantang menyerah. Harus tetap semangat untuak bisa fokus kapado olahraga nan kalian sukoi. Sesuatu nan dilakukan dengan niek yang sungguah-sungguah akan mandatangkan hasil mamuaskan dan razaki nan ndak di kiro-kiro. Kalau kalian raso dengan manjadi seorang atlit bulu tangkis akan mambuek hiduik kalian bahagia mako lakukan lah upayo-upayo nan bisa mambuek keinginan kalian tercapai. Jan danga an kecek urang. Kadang urang tu hanyo iri dan bausaho untuak manjatuahan awak se. Tetap semangat. Danga se kecek-kecek urang nan positif. Komentar-komentar nan buek jatuah tu ndak usah di danga. Ambuangan se ka lauik. Itulah pasan-pasan dari amak ambo sahinggo ambo bisa barado di titik ko.


Jikok kalian ingin hiduik sehat dan jauah dari panyakik, ambo raso kalian sangaik bisa untuak hiduik di desa. Ado banyak hal di desa nan dapek mandukuang kito manjalankan gaya hiduik sehat. Satidaknyo ado tigo faktor pandukuang kito untuak hiduik sehat jikok tingga di desa. Partamo, desa mampunyoi udaro nan sehat dan segar. Jikok dibandiangkan jo udaro nan kito dapekkan di kota, udaro nan ado di desa tantunyo labiah barasiah karano minim kanai polusi dari asok kandaraan. Kaduo, salain udaronyo nan bebas polusi, aia nan ado di desa pun masih labiah barasiah jikok kito bandiangkan jo aia nan ado di kota. Terakhir, bahan-bahan makanan nan ado di desa masih segar sahinggo masih sangaik elok untuak dikonsumsi.


Namo den Rahma Tifadiani biaso di panggia Rahma. Aden kini alah masuak kuliah juusan Manajemen di salah ciek Universitas nan cukuik tanamo di kota tampek den tingga. salamo kuliah den taruih manjago pola iduik nan sehat. Den taruih makan-makanan nan bagizi dan manjago olahraga den. Satiok sanjo den salalu manyempatan olahraga lari. Kadang kalau den sibuk den usahoan paliang saketek 3 kali saminggu den pasti lari sanjo. Salain untuak manjago kasehatn den lari karano den mamang suko. Dari ketek den alah suko balari, den acok pulo pai lomba lari dan manang. sangkek itu den sanang bana dan punyo cita-cita jadi atlet lai professional. Tapi karano kaluarga den malarang jadinyo lari Cuma sabagai hobi, indak den jadian untuak karajo.


Kota padang marupokan kota yang barado di samananjuang pulau sumatera. Sabagai wilayah yang mampunyoi rasiko tahadok bancano, sudah saharusnyo warga kota padang siap siaga manghadapinyo. Oleh sabab itu diadokannyo kunjungan dari UNESCO. Kagiatan iko dilaksanaan sabagai bagian dari upaya untuak manyiapan kasiapsiagaan tahadok gampo jo tsunami di padang yang malibekan seluruh komponen masyarakat, baiak itu KSB, KOGAMI, Pemko Padang basarto masyarakat padang. Tadapek 12 indikator dari UNESCO untuk Tsunami Ready Community yang dibagi manjadi 3 bagian salah satunyo Panilaian/Identifikasi - Assessment (ASSES) diantaranyo, Peta Bahaya Tsunami, Data pakiroan jumlah panduduak barasiko di wilayah rawan gampo dan tsunami, inventaris sumber daya ekonomi, infrastruktur, politik jo sosial.


Nuzul qur'an adolah peristiwa turunnyo Al-Qur'an kapado nabi Muhammad untuak digunokan sabagai petunjuk bagi umat Islam. Malam Nuzul qur'an adolah malam nan banyak mamiliki keistimewaan sahinggo disabuik sabagai malam nan labiah elok dari 1000 bulan dan malam nan panuah berkah. Oleh karano tu malam ko adolah malam nan sangat rugi dan sayang bana untuak umat muslim lewatkan. Ado beberapa amalan nan bisa awak lakukan diantaronyo adolah nan pertamo, mambaco Al-Qur'an dan kalau bisa mengkhatamkan bacaan Al-Qur'an. Selain itu di malam Nuzul Qur'an sebaiknyo bisa awak isi dengan melakukan i'tikaf atau berdiam diri di dalam masajik. Apolai ditambah dengan mampanyak sholat malam. Semoga dengan begitu sagalo doso awak diampuni dek Allah. Amiin.


Mie ayam makanan yang familiar di Indonesia. makanan ko tardiri dari mie, potongan ayam sayua samo kuah. mie ayam dilengkapi lo jo bumu-bumbu kayak cuko, minyak, saus, kecap. mie ayam ko ado pulo yang ditambahan bakso biaso jo bakso urek. makanan ko ado dimano pun kito barado. Makanan ko banyak dijua dek urang jawa atau katurunan jawa. mie ayam ko lamak disantap dimalam hari. makanan ko kadang dijadian santapan pangganti nasi dek urang urang. entah dek a, mie ayam jo komposisi yang ado ko sangaik lezat di santap, apolai sayuanyo dilabiahan saketek. omset urang yang jua mie ayam pun lumayan, kadang sampai 1juta sahari untuak yang batampek.


Banyak urang nan punyo barang tapi ndak di rawat. Banyak urang nan mancayahan se apo nan nyo punyo. Contohnyo se laptop. Banyak urang nan main laptop tapi nyo latak an di sambarang tampek bahkan ndak diagiahnyo aleh. Paliang acok tu bamain latpop di ateh banta tanpa aleh. Tantu angek masin laptop tu dibueknyo. Kalau acok angek masin laptop tu tantu capek lo rusaknyo. Memang barang elektronik ko punyo umua masiang-masiang tapi kalau pemakaian awak ndak dijago bisa mampapendek umua elektronik tu. Jadi kalian harus tau caro supayo latpop bisa tahan lamo. Diantaronyo kalau mancas laptop jan sambia di pakai supayo batrai laptop kalian bisa tahan lamo. Nan kaduo, kalau pakai laptop agiah aleh nan bisa mancagah angek masin laptop. Kok dapek pakai kipeh angin khusus untuak laptop, rancak bana. Cukuik jo duo caro ko se nan kalian lakukan mako laptop kalian akan tahan lamo.


Alah manjadi kebiasaan rutin bagi ambo untuk selalu baolahraga satiok pagi. Tapi nan jadi masalah adolah kalau hari hujan. Ambo ndak bisa kalua rumah untuak melakukan kegiatan rutin jalan pagi. Kalau ambo alah ndak olahrga pagi atau minimal ndak jalan pagi di hari  itu pasti badan ko raso rangkik-rangkik dan panek-panek. Raso siap naiak gunuang atau siap melakukan aktivitas barek. Apolai pas di tampek karajo. Bawaannyo mangantuak panjang se sahinggo bapikia jadi maleh dan katiko bapikia pun sabanta fokusnyo sahinggo karajo di hari itu ndak bisa takarajoan sacaro maksimal. Ternyato olahraga tu memang bapangaruah terhadap aliran darah ka utak sahinggo katiko alah tabiaso baolahraga sakalinyo ndak taraso bana efek nyo ka badan.


Katiko manonton pertandingan olahraga favorit, hendaklah kito manjago ketertiban agar semua penonton meraso nayaman dan pertandingan dapek berjalan dengan lancar. Penontoh harus bersikap suportif dengan indak menyudutkan pihak lawan. Peristiwa manang dan kalah merupokan suatu hal yang biaso dalam sebuah pertandingan, jadi penonton harus bisa manarimo apopun hasilnyo. Jika indak, hal iko bisa menimbukan karusuhan seperti yang tajadi di Stadion Kanjuruhan babarapo waktu yang lalu. Kerusuhan di Stadion Kanjuruhan disabuik tajadi usai para suporter Arema memasuki lapangan setelah timnyo kalah melawan Persebaya. Kejadian Kanjuruhan marupokan peristiwa kelam dalam dunia sepak bola Indonesia yang memakan banyak korban jiwa. Supayo kejadian ko ndak tarulang baliak, penonton harus menaati peraturan di tempat pertandingan berlangsung.


kopi ado 2 macam kategori yaitu kopi robusta dan kopi arabika. Untuak kopi arabika dikenal jo aroma nan khas dan cito raso nan kuek. jenis kopi ko berasal dari dataran tinggi ethiopia, marupokan tumbuhan nan iduik di ateh diketinggian 500 mdpl. suhu nan cocok untuak tanaman kopi ko adolah sakitar 15 - 24 derjat celcius. dan bateh maksimal tanamnyo di katinggian 1000 - 2000 mdpl. sadangkan untuak kopi robusta mamiliki tingkek kekentalan nan kuek. Pananamannyo tu labiah rancak di katinggian 400 - 800 mdpl dan dengan suhu terbaik di 24 - 30 derjat celcius jo curah hujan 2000 - 3000 mm per tahun.


Muhammad Hatta nan marupokan wakil Republik Indonesia nan partamo mampunyoi   banyak sifat nan dapek kita tiru dan teladan.  Hal partamo yaitu jiwa solidaritasnyo kapado kawan karano beliau ikuik serta dalam mamperjuangkan kamardekaan Indonesia basamo Soekarno dan pahlawan kito nan lainnyo. Kaduo yaitu Tingginyo sifat toleransi antar agama Suku golongan dan bangsa, beliau tidak pernah marendahkan suku manapun dan budaya manapun. Namun inyo indak ingin terganggu jo budaya lain nan masuk nan bertentangan dengan nilai-nilai serta prinsip nan dianut. Katigo yaitu Muhammad Hatta sangat cinta terhadap tanah airnyo sahinggo katiko inyo berani malawan penjajah inyo indak mangharapkan apapun dari masyarakat karano nan inyo inginkan hanyolah kamardekaan sahinggo seluruh masyarakat Indonesia dapek terbebas dari jajahan negara lain. Kaampek, sifat sederhananya  karano segala sesuatu nan inyo inginkan akan inyo pikirkan matang-matang untuak  mandapekkannyo.  mandahulukan apo nan manjadi kabutuhannya.


Liburan semester patang, den pai libur ka kampuang halaman kawan den nan banamo Caca. Kampuang halaman Caca ado di derah Kamang. Di laman balakang rumah Caca ado parak tabu nan dikalola dek etek Caca. Hari partamo di kampuang halaman Caca, kami diajak mangaliliangi parak tabu nan lumayan gadang sekitar sahektar. Tabu nan ditanam etek caca tumbuah gadang dan tinggi-tinggi. Di hari kaduo, kami diajak ka mamanen babarapo batang tabu nan alah siap diolah, disinan tadapek pulo masing panggiliang tabu untuak diambiak aia tabunyo. Kami langsuang maminum aia tabu di parak, pas pulo hari sadang tariak angek bana, aia tabu nan mangalia di tanggorakan taraso sangaik segar. Di hari katigo, hari taakhia kami di kampuang halaman caca, kami diajak ka tampek pangolahan ampeh tabu nan diolah manjadi pupuak.


Indak ado modal bukan bararti awak indak bisa jualan online. Kareno kini ado jualan program affiliate. Awak indak paralu modal,cuman mampromosian se ka akun panjualan awak. Banyak juo kauntungan nan awak dapek kalau banyak jo urang nan mambali dari akun awak. Jadi program iko manjadi metode panjualan tabaru di tiktok sakaligus paluang monetasi bagi kreatoe tik tok. Awak bisa mandapek an komisi dan panonton kalau video nan awak buek manarik. Untuak itu daftar lah untuak manjadi affiliator tik tok kalau awak nio bajualan tapi indak ado modal. Kareno iko salah satu pilihan yang tapek untuak awak mancubo caro maajak urang mambali produk nan kalian promosikan.


Winda dari ketek indak suko samo makanan nan encer atau babantuak bubua. Katiko banyak orang nan suko jo bubua ayam, Winda paliang banci bana jo makanan itu. Winda indak tau alasan inyo mode itu tapi raso indak suko katiko mamakan makanan lunak.Keadaan nan paliang indak Winda suko dari bubua ayam yaitu katiko bubua itu diaduak jo kuahnyo. Bubua ayam nan tadapek bahan-bahan lain mode ayam nan alah dikarek ketek-ketek ditambah kacang jo bawang goreng. Indak itu sajo, tapi sado bahan nan alah diaduak jo kuahnyo mambuek Winda hilang saleronyo. Tapi beda rasonyo, katiko Winda mancaliak bubua ayam nan alum diaduak atau masih bantuak sebelum dimakan.


Bali di kenal sebagai salah satu kota di Indonesia nan manjadi tujuan wisata mancanegara. Kota ko selalu dipanuahi dek turis-turis maupun warga lokal. Kalau di Bali pemandangan nan ndak asiang kalau awak caliak turis-turis hilia mudiak bajalan di pinggia jalan di sekitar objek wisata. Jalanan Bali nan ndak begitu gadang pun biasonyo selalu dipadati jo kendaraan. Alun kalau malam lampu-lampu club nan ado di Bali sangat menarik perhatian. Tapi sadonyo babeda kalau sedang perayaan hari rayo nyepi. Hari rayo nyepi adolah hari rayonyo urang Hindu. Satiok perayaan hari rayo nyepi di Bali pasti suasana kota sangat babeda jauah dari suasana di hari biaso. Jalanan jadi langang, kendaraan ndak ado, dan ndak ado lampu-lampu nan iduik di jalanan, nan ado hanyo petugas jago. Mode tu lah kiro-kiro suasana di Bali kalau sedang perayoan Hari Rayo Nyepi.


Di zaman nan serba maju ko tantu ado banyak hal nan bisa kito lakukan hanyo dari rumah sajo. Contoh kagiatan nan bisa kito lakukan di rumah adolah manggaleh. Dengan kamajuan teknologi di maso kini, mangaleh dapek dilakukan di mano sajo dan kapan sajo. Salah satu ide mangaleh dari rumah adolah online shop. Kito dapek manjua produk kito malalui platform-platform balanjo nan lah terkenal di masyarakat seperti shopee dan tokopedia. Barang nan bisa kito jua online dan cukuik banyak paminatnyo adolah pakaian. Produk-produk kito dapek kito pasarkan di media sosial katiko kito di rumah. Dan proses pambayarannyo pun dapek dilakukan sacaro indak langsuang seperti transfer.


Ndak sado restoran capek saji nan manjua makanan khas negara lain itu dari negara asal makanannyo. Hoka-hoka Bento salah satu contohnyo. Kironyo restoran makanan Jepang ko punyo urang asli Indonesia. Sia manyangko restoran makanan Jepang ko indak berasal dari Jepang. Hoka-hoka Bento atau singkeknyo Hokben, didirian sajak tahun 1985 oleh Hendra Arifin. Hokben manjua makanan Jepang dengan menu baragam contohnyo nasi, teriyaki, tempura, sup miso, salad, minuman teh ocha, dll. Ciri khas restoran ko adalah manjua makanan dalam bantuak bento atau kotak nasi. Suasana tampeknyo samo se bantuak reatoran capek saji lainnyo tapi makanannyo yo bana mirip jo makanan Jepang.


Makin kamari makin rami urang manggaleh di shoppe, tokopedia, lazada, dan lain-lain. Bahkan banyak ibu-ibu rumah tangga nan awalnyo iseng-iseng kini alah sukses karirnyo dek manggaleh online ko. Bahkan ndak saketek lo dari mereka nan punyo banyak karyawan karano ndak bisa mamacik pasanan nan alah begitu banyak dari konsumen. Mako dari itu, bagi kalian nan masih maleh-maleh juo, bukak lah mato kalian lai. Jan bagolek-golek juo sambia main hp di ateh kasua. Manfaatkan lah kesempatan nan ado. Daripado main hp ndak ado guno ancak cubo manggaleh online tu. Kalau ndak kini bilo lo lai. Buek hiduik kalian tu labiah baguno bagi urang banyak terutama keluarga.


Kalau awak acok caliak video tentang makanan Jepang, pasti tau jo makanan nan namonyo miso sup. Miso sup iko adolah makanan wajib dan banyak disukoi di Japang.   Sup iko acok dijadian salah satu menu untuak sarapan basamo nasi, ikan, dan talua. Miso sup tabuek dari kaldu dashi nan diagiah pasta miso dan ditambuah isian bantuak tahu, rumpuik lauik, dll. Tampilannyo sederhana se dan mambueknyo pun ndak sulik dan ndak butuah banyak wakatu. Dek itu lah urang Jepang acok mambuek sup miso untuak sarapan. Dalam budayo Jepang, sup miso dijadian sabagai sumber protein, garam, dan panambah nafsu makan, karno makanan Japang biasonyo manganduang saketek protein dan garam.


Tips mamiliah masin cuci nan rancak, tahan lamo jo hemat listrik. Partamo dayo listrik, adolah hal partamo nan harus diperhatian sabalum mambali masin cuci. Karano masin cuci hampia satiok hari digunoan jadi apobilo mamakan dayo listrik nan gadang beko bisa mampagadang tagihan listrik bulanan. Kaduo garansi, hal iko mampamudah apobilo beko masin cuci mangalami rusak katiko di awal-awal mambali. Katigo, cari merek paliang rancak,sabalum mambali masin cuci ado eloknyo mangecek merek tasabuik, liek review, komplain konsumen dan lainnyo. Kaampek, bali di panjua nan tapacayo, banyak kacurangan nan dilakuan panjua elektronik biasonyo jo mamasang harago di ateh rato-rato pado produknyo. Kalimo, piliah fitur sasuai kabutuhan, jaan sampai fitur masin cuci nan dipiliah indak tapakai, padahal haragonyo labiah maha.


Patang ko amak ambo mambuek bakso surang di rumah. Amak ambo mangundang kawan-kawan nyo untuak makan bakso basamo di rumah ambo. Ado labiah dari limo urang nan tibo untuak makan bakso dan masih balabiah baksonyo sampai kini. Padohal baksonyo alah dibagi-bagian pulo ka kawan-kawannyo untuak dibaok pulang, tapi sampai kini bakso tu masih ado sapanci gadang. Ambo pun lah maajak kawan-kawan mbo untuak makan bakso di rumah. Ambo jo urang rumah lah libak lo makan bakso duo hari baturuik-turuik, tu akhirnyo amak ambo maagiah bakso ka tetangga sakita rumah. Amak ambo lah takah panjua bakso yo, tingga mancari tampek untuak manjua baksonyo ko.


Satalah 20 tahun Lisa tingga di rumahnyo saat iko.  inyo mamiliki tetangga nan sangek elok gimana Mereka salalu manjago komunikasi jo keluarga Lisa sahinggo hubungan arek antara dua keluarga terjalin bagitu saja.  Lisa pun akrab jo tetangganyo itu sahinggo katiko inyo indak mamiliki baras, Lisa dapek maminjamnyo terlabiah dahulu ka tetangga.  dan jugo katiko Lisa mandapekkan kesulitan tetangganyo lah nan partamo kali mambantu dirinyo dan keluarganyo sahinggo inyo sangek barterima kasih kapado tetangganyo tasabuik.  salain itu jugo keluarga Lisa jugo mambantu tetangganyo bia hubungan mereka tetap baik.  satalah 20 tahun di saat tingga inyo maraso sangek nyaman karano mamiliki tetangga nan bagitu elok kapadonyo.  tetangganyo nan indak iri tahadok pancapaiankeluarga lain sarato indak ikut campua takait masalah nan dialami oleh keluarga lain itu mambuat tetangganyo iko mandapekkan penilaian nan bagus bagi Lisa.


Kegiatan liburan kali ko alah ambo  cataik di buku nio manga se, ndak banyak mangureh tanago dan bisa awak lakukan dirumah se. Manonton film dan drama yang sedang hits adolah kegiatan ambo dan kakak padusi ambo lakukan katiko sadang liburan. Awak bisa menikmati liburan dengan manonton film dirumah ataupun manonton film-film yang ado di bioskop. Untuak kalian yang waktu sakolah ketinggalan film-film yang sadang hits karno fokus baraja bisa manonton di hari libur. Hari libur adolah waktu yang tapek untuak awak manonton film jan lupo manyiapkan cemilan untuak awak kulek-kulek. Baa lai ancak ide ambo kan, awak bisa mulai manonton film dengan maajak kawan, ataupun keluargo di rumah.


Tahu isi barbagai macam isian di dalamnyo. ado nan baisikan sayur sayuran kaya wortel lobak dan lain lian. dan ado pulo nan isinyo tu bihun jaguang. tahu isi ko marupokan salah satu goreangan nan banyak diminati urang. 1 buah goreangan tu manganduang 134 kalori. nan kito ketahui gorengan ko ndak bakal cukuik dimakan ciek katiko lapa, bisa bisa awak maabiahan 10 tahu tu sacaro barsamaan. katiko tahu tu wak makan sabanyak 10 buah, kalori nan awak dapekan adalah 1340 kalori. samo jo makan nasi saporsi langkok jo protein proteinnyo. dan makan tahu sabanyak itu pun alun mambuek awak maraso kanyang. jadi masih harus ditambah gorengannyo.


Apo nan tabayang dek sanak katiko manontin film India? Dari ambo masih ketek sampai kini alah gadang dan baranak film india masih dengan ciri khasnyo. Kalau awak manonton film India pasti ado bagian katiko pemain film manyanyi-nyanyi dengan baju sarinyo, nampak pusek, bagoyang rami-rami dengan gerakan nan seragam dan sarentak. Bagian manyanyi-nyanyi dalam film bisa sampai 10 minik. Makonyo film India ko pasti durasinyo labiah panjang dari durasi film biasonyo yaitu sampai 3 jam labiah. Selain tu, di film India katiko pemain saliang babincang pasti acok manggeleang-geleangan kapalonyo. Mungkin memang mode itu caro urang India ko mampertahankan ciri khas film dari negaranyo.


Mungkin banyak yang mangiro kalau bika ambon adalah makanan dari Ambon, nyatonyo bika ambon adalah makanan khas yang berasal dari Medan, Sumatera Utara. Sampai kini alum ado kepastian mengenai asal muasal namo "ambon" yang malakek pado bika ambon tasabuik. Manuruik salah satu carito menyabuikan bahwasonyo namo ambon indak berdasarkan tampek pambuatan kue tasabuik, malainkan bahaso. Kato "ambon" dalam bika ambon berasal dari akronim Amplas Kebon. Dalam bahasa Medan, kato ambon marupokan ungkapan yang artinyo empuk tagantuang tekstur kuenyo. Kue ko punyo sifat yang tahan lamo alias indak capek basi. Selain itu ciri khas bika ambon adalah mampunyoi aroma jeruk dan teksturnyo yang basarang.


Katiko tajadi kerugian di parusahaan awak tantu mambuek awak paniang jo mamikia an nyo. Untuak itu awak harus segera bangkik bukannyo malah tapuruak di tampek lubang karugian itu se. Caro nan tapek juo awak harus tingkek an efisiensi. Tingkek an efisiensi dengan caro malakuan penghematan pangaluaan rutin. Tapi bukan kareno mahimaik awak harus langsuang mamPHK banyak karyawan. Untuak itu awak haruslah manamukan strategi untuak bangkit dari kerugian tu. Dengan caro bapikia jernih dan indak tagageh bana untuak maambiak kaputusan. Kareno katiko awak mangalami karugian, awak jadi dapek pangalaman dan bisa labiah cadiak lai katiko manghadapi sesuatu dan bisa dihadok i dengan tenang.


Waktu ketek carito dan pengalaman nan ancak-ancak pasti bakasan bana. Salah satunyo wakatu awak sadang liburan sakolah, jadi lumayan banyak waktu tanpa haruih mamikia an bisuaknyo sakolah. Liburan sakolah yang paling bakasan bagi ambo waktu pai ka Danau Ranau di Sumatera Selatan. Danau ranau ko tampek nyo dingin bana, di situ urang mamakai jaket taba kebanyakan, di sakaliliang nyo banyak ambun. Danau ranau punyo banyak kapal yang bisa awak naik an dan pemandangan yang ancak, jadi awak bisa mancaliak pamandangan sambia naiak kapa.  Apolai kalau awak pai pagi taraso bana dingin dan sajuaknyo. Danau iko jugo banyak bana urang yang pai liburan mangko dari itu awak harus pagi supayo dapek tampek pakia.


Masin cuci tabagi manjadi duo tipe pangisian yaitu dari muko (front loading) dan dari ateh (top loading). Masin cuci Front Loading atau pangisian dari muko biasonyo proses pancuciannyo alah otomatis, mulai dari tahap pancucian sampai pangariangan. Masin cuci ko biasnyo labiah hemat aia dan baju nan dicuci indak mudrah rusah dek proses karajonyo indak manggunoan pulsator dan putarannyo indak talalu capek. Masin cuci Top Loading ado nan otomatis dana ado pulo nan indak. untuak masin cuci ko tabagi lagi manjadi duo, 2 tabuang jo ciek tabuang. Pabedaanyo indak hanyo bukaan tapi pabedaan dalam panggunoan aia, listrik, teknologi dan hasil pancucian.


Talua Guluang. Mandanga namonyo se lah tabayang rasonyo di lidah. Talua guluang ko ndak rasonyo se nan lamak. Caro abang-abang ko mambuek talua guluang ko sero lo kalau diparatian. Awalnyo memang nampak saroman mambuek talua dadar biaso. Abang tu mamacahan talua ka dalam galeh plastik dan dia agiah saketek garam abis tu dikocok pakai garpu. Nah nan ditunggu-tunggu pas awak mancaliak abang-abang buek talua guluang adolah pas abang tu manuangan talua ka minyak angek nan banyaknyo hampia satangah dari kuali nan ado abis tu diguluang-guluangnyo pakai lidi. Talua-talua nan manyebar sakuali tadi tu seakan maikuik se katiko abang tu mangguluang taluanyo ka lidi. Managiah bana caliak talua-talua nan balari mangaja lidi tu hahaha


Ambo punyo halaman rumah nan laweh. Bisa dikecek an sangaik laweh. Ambo tingga di kampuang makonyo masih banyak tanah-tanah kosong. Dek halaman ambo nan laweh tu makonyo acok dipakai dek anak-anak kampuang untuak bamain bola disinan. Pokoknyo alah pemandangan sahari-hari mancaliak abang dan kawan-kawannyo main di halaman rumah. Dari situlah ambo tau ba a caro main bola dan lamo-lamo manyukoi olahraga ko. Sero bana mancaliak urang saliang kilik mangilik untuak bisa mancetak gol ka gawang lawan. Kalau dicaliak-caliak main bola tu sarupo manjago anak. Jan sampai lapeh. Kalau alah dirabuik dek urang harus awak rabuik baliak karano itu adolah milik awak. Pokoknyo sero lah.


Mananam sayua lobak harus sangaik diparatian bana kondisi tampek jo caro mananamnyo. Bantuak nan den caliak hari Senin patang katiko bakunjuang ka salah ciek parak lobak nan ado di daerah den, tapeknyo di Sungai Pua. Daerah nan barado di katinggian tasabuik mayoritas pancarian masyarakaiknyo adolah baparak lobak. Hal tasabuik dikaranokan daerah Sungai Pua suhunya mancapai 10 derajat celcius. Kondisi wilayah nan sajuak dan marupokan daerah jo curah tinggi tasabuik cocok bana samo karakteristik sayua lobak nan memang mambutuahan tampek nan banyak aia. Kabatulan den sampai ka parak tasabuik katiko hari panen, jadilah pamandangan nan den tamui saharian itu adolah lalu lalang urang parak nan mangaruangan hasil paraknyo untuak salanjuiknyo dijua ka pasa.


Sabananyo ambo maleh sakalompok jo si Tika tu. Sifaik nyo tu ndak cocok bana jo ambo do. Lah jaleh ambo urang nyo paemosi, nan inyo urang nyo pamanciang emosi. Beda pandapek ko acok bana tajadi antaro ambo jo inyo ko mah. Sabananyo ndak salah kalau kami tu babeda pandapek do. Cuma nan mambuek ambo sakik ati tu adolah nyo ma anggap pandapek nyo tu nan paliang batuah. Urang ko engak se sadonyo. Nan hebat tu inyo surang se nyo. Bahkan guru pun acok nyo remehan. Dengan sifatnyo nan mode tu patuik lah ndak ado urang nan nio bakawan jo inyo.


Mananam bungo dan bakabun adolah salah ciek kagiatan nan bisa kito lakuan katiko wakatu luang. Jiko wilayah rumah dan pakarangan wak adolah tipe tanah nan candaruang kariang dan indak taganang aia, berarti cocok bana untuak mananam Bungo Matohari di halaman rumah. Ado babarapo hal nan bharus diparatian katiko wak mananam Bungo Matohari. Partamo, latakan bungo matohari di tampek nan bisa takanai sinar matoari 6-8 jam per hari. Kaduo, tanah harus digali dengan baiak, longga, sahinggo akar Bungo Matohari nan bantuaknyo malintang, bisa talatak baiak di dalam tanah. Gali tanah 60-90cm. Katigo, kadar asam tanah harus diparatian (pH 6.0-7,5). Kaampek, karano Bungo Matohari tamasuak tanaman nan mambutuahan banyak nutrisi, pastian wak salalu mamparatian kabutuhan bahan organik, pupuak dan vitamin tanaman.


Alah salamo tigo jam Alim baraja untuak manyiapan Ujian Akhir Semester nan ka inyo hadapi di hari senin bisuak. Dari jam tujuah malam Alim alah mulai mambuka bukunyo untuak manghafal rumus-rumus matematika. Kini alah jam sapuluah malam, Alim manutuik bukunyo. Alim baniek untuak langsuang lalok sasudah baraja. Tapi Alim tibo-tibo nio untuak makan snack nan biaso inyo bali sabalum baliak sakola. Alim kadapua untuak mangecek  ketersediaan snack kantang goreng nan tadi uninyo bali sapulang karajo. Indak basuo, akhianyo Alim tanyo langsuang ka uninyo. Alim langsung katampek nan uni sabuikan untuak mancari kantang goreng. Indak lamo, Alim mamakan kantang goreng nan paliang inyo suko itu dimuko TV sambia manonton bola.


Makanan olah dari ikan bilih nan mampunyoi banyak manfaat. Ikan bilih nan manganduang protein nan tinggi sahinggo dapek mambantu sistem pencernaan. Makanan olahan ikan bilih iko mampunyoi kandungan gizi nan banyak sahinggo dapek manyehatkan badan. Makanan babahan ikan bilih iko dapek dijadian sabagai menu diet, tapi tetap mamparhatian caro olahan dan jumlah konsumsi. Mamakan ikan biih dapek mambantu untuak manambah tinggi pado anak karano banyaknyo kandungan zink didalamnyo sahinggo mambantu pertumbuhannyo. Mangkonsumsi ikan bilih dapek maningkekan pertumbuhan jaringan tulang dan mampakuek posisi tulang. Dikarenakan kini alah manurunnyo jumlah ikan bilih dek faktor alam atau faktor eksternal, manjago lingkungan dapek manjadi salah satu caro untuak malestariannyo.


Kurambiak marupokan salah satu sanjato tradisional nan berasal dari Sumatera Barat. Sanjato iko biasonyo dipakai sebagai alek untuak malindungi diri dari satu ancaman. Sanjato tradisional iko alah ado sejak dulu dan dipakai oleh banyak orang Minang dalam aktivitasnya. Pisau Kurambiak Minang iko berbentuk malengkung manyerupai bulan sabit. Ukurannyo biasonyo lebih ketekl sahinggo dapek disimpan di manapun seperti saku sarawa maupun dalam tas ketekl. Mampunyai gagang nan biasonyo ado lobang di ujung sahinggo mamudahkan penggunonyo dalam mamakai sanjato tasabuik . Terkadang mampunyoi motif nan dibuat untuak mampercantik serta mamperindah. Lalu katiko mamakainya pun akan sulit dirabuik lawan karano bantuaknyao nan ketek dan mudah disembunyian. Bentuk sanjato iko tipih dan kadang ado beragi di bagian ateh pisau.


Bahan alumunium biasonyo banyak digunoan untuak alek-alek nan bahubungan jo angek atau api karano dapek mahantaran panas dan listrik. Salain untuak alek masak, bahan alumunium biaso juo digunoan untuak mangecat rambuik. Disiko banyak keuntungan nan didapek jiko manggunoan alat masak jo makan dari alumunium yaitu indak murah bakarek, tahan ka rayok, dan mampu untuak malindungi makanan karano jenis alumunium foil dapek malindungi makanan dari oksigen,bakteri dan lainnyo. Alat masak nan tabuek dari alumunion sabagai bahannyo dapek mahasilan masakan nan labiah elok lai karano alat masak iko dapek manghantaran paneh dengan baik. Dan kauntungan lainnyo yaitu kotoran atau siso minyak nan manempel murah untuak dibarasiahan. Jadi, baraliah ka alat masak nan tabek dari alumunium dapek mambari banyak kauntungan bagi penggunanyo.


Dalam suatu adaik tantu ado kapalo suku atau tokoh adaik yang dijadian pamimpin. Tokoh adaik ko berperan penting untuak manegakkan aturan adaik. Peranan tokoh adaik penting bana untuak manyalasaikan masalah sosial atau demi pengendalian sosial. Apobilo ado nan bacakak atau tajadi kasalapahaman dan perbedaan pandapek mako toko adaik juo biso diajak turun tangan atasa masalah-masalah tasabuik. Tokoh adaik biasonyo malakukan langkah nan patamo apo bantuak nan tapek dalam penyalasaian pelanggaran/delik adaik, kaduo sengketa adaik, lalu tingkai ketaatan terhadap putusan dan sanski yang ado pado derajat yang tinggi. Sabananyo samo se bantuak caro manyalasaian musyawarah jo mufakat. Sampai kini pun contoh di Maluku toko adaik nyo masiah tetap bajalan.


Untuak nan alah barumah tanggo, tantu ado juo lah saketek parmasalahan nan tajadi. Mampartahankan hubungan juo indak salalu mudah, cuman awak nan alah manikah ko saeloknyo memang harus salalu bisa harmonis dan mampartahankan rumah tanggo. Kareno kahiduik awak jo pasangan awak dalam rumah tanggo beda jo kahiduik an awak katiko pacaran. Kini alah duo kaluargo disatuan, apolai nan alah punyo anak. Barikuik langkah supayo awak jo pasangan samakin bahagia. Patamo maningkek an respect tahadok satu samo lain, kaduo salalu bakomunikasi dan manyelesaikan masalah basamo, katigo indak mambuek status yang manjelek an rumah tangga awak, siap tu salalu manjago komitmen yang alah dibuek.


Ajak mangecek ampek mato jikok masalah indak bisa diabaian. Katuak pintu rumahnyo, lalu ungkapan kapadonyo apo nan dunsanak alami jo sikap nan santun. Jalehan kajadian nan mambuek dunsanak taganggu jo nada suaro nan ramah dan tanang. Dangaan panjalehannyo, lalu tantukan solusi tabaiknyo nan disapakati kaduo balah pihak. Contohnyo, jikok inyo acok mamatiak bungo mawar nan dunsanak tanam, salasaian masalah ko jo sikap nan santun. Kalau rumah halaman rumah dunsanak indak ado paga, ajak inyo bajalan untuak manantuan bateh halaman rumah masiang-masiang. Jikok dunsanak maraso gugup untuak batamu langsuang jo inyo, tinggaan surek di teras rumahnyo. Cantuman namo dan nomo hape dunsanak. Jaan pernah mangirim surek tanpa identitas.


Di zaman nan serba maju ko sado hal sangaik mungkin untuak kito lakukan dari rumah sajo. Salah satu nan bisa kito lakukan dari rumah adolah manggaleh. Manggaleh adolah kagiatan manjua suatu produk. Produk nan bisa kito jua dari rumah sajo adolah es kul-kul. Es kul adolah es pisang cokelat nan ditusuak pakai tusukan sate. Es kul-kul mampuyoi raso nan manih. Raso manih itu tantunyo muncul dari pisang dan cokelat nan digunokan sabagai bahan utamo dalam pambuatan es iko. Indak jarang es kul-kul ditambah juo dengan toping seperti meses. Es kulkul mambueknyo cukuik gampang hanyo tingga maoleskan cokelat ka pisang nan lah ditusuak jo tusukan sate. Kamudian pisang itu tingga dimasuakkan ka dalam kulkas. Karano proses pambuatannyo nan mudah dan indak mambutuahkan banyak bahan, es kul-kul sangaik cocok untuak dijadikan ide manggaleh dari rumah.


Hamzah bin Abdul Muthalib basamo Ali Bin Abu Thalib diutus dek nabi Muhammad S. A.W untuak mamimpin Perang Badar. Katiko Parang Badar kaum muslimin berhasil manang sahinggo mambuek kaum Quraisy berang dan baniek untuak mambaleh kakalahannyo di parang salanjuiknyo, yaitu Parang Uhud. Katiko Parang Uhud antaro kaum muslimin dengan kaum quraisy manuruik ambo bisa bana dimanagan dek kaum muslimin. Tapi karanao kaum muslimin alah terlena dek mangumpuan harato rampasan parang di lembah Bukik Uhud mambuek kaum Quraisy bisa malempakan serangannyo ka kaum muslim dari ateh bukik uhud. Dek gara-gara ko lah di Perang Uhud ko banyak kaum muslimin bahkan sahabat-sahabat nabi harus manjadi korban. Diantaronyo adolah Hamzah bin Abdul Muthalib dan Mush'ab bin Umair.


Indonesia tu terdiri dari berbagai macam suku, adat, dan budaya. Tiok-tiok daerah tu punyo makanan khas daerahnyo masiang-masiang. Mulai dari daerah minang terkenal dengan makanan khasnyo yaitu randang, Medan dengan bika ambonnyo, Palembang dengan pempek dan tekwannyo, Pekanbaru jo pisang kipehnyo, dan masih banyak nan lainnyo. Tapi sayang, kini banyak anak mudo nan saleronyo alah kebarat-baratan. Kalau makan makanan khas daerah dikecek an salero kampuang. Jan lah sampai dek pengaruh globalisasi kini awak jadi lupo jo masakan khas daerah awak. Mako dari itu awak alah seharusnyo babangga dan melestarikan makanan khas daerah awak masing-masing. Kapan paralu awak kenalkan makanan khas daerah awak ko sampai ka mancanegara.


Salain randang ado juo makanan khas dari daerah Sumatera Barat yang indak kalah lamak. Bahan utamonyo pun samo jo randang yaitu dagiang jawi. Dendeng balado iko juo khas dari Sumatera Barat, makanan ko lamak bana jo nasi angek. Awak bisa mambueknyo surang dirumah, caronyo pun cukuik mudah. Patamo siapkan dagiang yang alah digeprek dan digoreng, salanjuiknyo siapakan masak samba bawang putiah, cabe merah, bawang merah, tomat diblender basamo, siap tu tinggal awak masak di minyak paneh samba tu agiah daun jeruk alah agak masak masuak an lah dagiang yang di siap an tadi, salasai dendeng balado alah siap. Makan dendeng balado indak payah bana karena awak bisa mambuek surang.


Banyak kajadian buruak nan tajadi katiko kito salah mamasang atau indak tapek mamasang tabuang kompor gas. Pamasangan gas ka kompor harus batua-batua diparatian untuak mahindari kabocoran gas atau hal nan indak diinginan lainnyo. Langkah pamasangan gas cukuik mudah, partamo bukak segel plastik nan ado di ujuang gas. Kaduo, pasang rubber seal atau segel karet atau biaso disabuik jo karet palinduang di bagian dalam kompor gas. Sasudah tu, pasang regulator gas batua-batua. Pastian regulator tapasang luruih dan rapek, ijan sampai miriang atau lungga sahinggo ado bunyi gas nan kalua. Sasudah tu kunci regulator sampai 180 derajat ka arah kanan. Terakhir, dangaan elok-elok apokah ado bunyi gas nan mandasiah kalua, jiko indak berarti gas alah tapasang baiak dan kompor gas bisa sagiro dipakai.


Lambah harau nan talatak di Kabupaten Limo Puluah Kota sabagai tampek wisata alam mampunyoi banyak daya tarik bagi para wisatawan. Daya tarik lambah harau nan partamo adolah keberadaan bukik dan tabiang. Lambah harau memang posisinyo ado di tangah-tangah bukik nan tanyato adolah sabuah cadas. Salain barado di tangah-tangah bukik, daya tarik lain dari lambah harau adolah keberadaan beberapa aia tajun. Kurang labiah ado 6 aia tajun nan tadapek di lokasi lambah harau. Aia tajun tersebut antaro lain aia tajun sarasah murai, aia tajun sarasah aia luluih, aia tajun sarasah aia angek, aia tajun sarasah bunta, aia tajun sarasah jambu, dan aia tajun aka barayun. Tujuah aia tajun tersebut mampunyoi carito nan babeda-beda. Medan nan disuguahkannyo pun babeda.


Sabelum lalok biasonyo Lisa malakukan saketek olahraga ringan di rumah agar inyo dapek lalok dengan nyaman. Inyo biasonyo malakukan taruih talebih dahulu agar inyo dapek malatih otot-otot lengannyo serta perutnya. Dan hal iko biaso  bisa lakukan sakitar 10 manit. Inyo malakukan olahraga push up iko dengansabanta agar inyo tetap mampertahankan  badan idealnyo serta dapek tidur dengan  nyenyak. Saat olahraga bisa akan malakukannyo dengan hati-hati dan dengan teknik nan benar sahinggo katiko inyo tidur indak marasokan sakit akibat inyo  push up tasabuik. Di lantai kamarnyo inyo malakukan push up sendiri dan malakukan perhitungannyo sendiri. Walaupun begitu bisa dapek manjalankan olahraga ringan iko dengan panuah sumangek. Satelah malakukan  push up barulah bisa basiap-siap untuak manjalani aktivitas lainnya.


Dari ketek Nuna alah dibiasoan untuak makan sayua. Kecek amaknyo, pas ketek Nuna ndak suko makan sayua. Tapi satiok Nuna manolak makan sayua nan diagiahan, amak nyo langsuang mamakan sayua itu sambia bakato, “hmm lamak sayua ko”. Karno itu Nuna akhirnyo nio mancubo untuak makan sayua. Sugesti dari amak inyo tu lah nan mambuek Nuna bapikia kalau raso sayua itu lamak. Untuang nyo sampai gadang Nuna tatap suko jo sayua. Kini inyo baru tau kironyo amak nyo sananyo ndak suko sayua, tapi amak Nunan ndak nio kalau anak nyo jadi ndak suko sayua takah inyo. Jadi amaknyo icak-icak mangecek kalau sayua tu lamak supayo Nuna jadi suko sayua.


Ado wisata tasambunyi yang bisa mamanjoan mato awak, Danau Labuan Cermin namonyo. Danau Labuan cermin ko mampunyoi aia yang jernih bana, tampek nyo ado di wilayah provinsi Kalimantan Timur. Urang nan kasiko pasti langsuang takjub dan bapandapek untuak jan sampai ado sampah di tampek ko. Tampek nyo yang barasiah jauh dari sampah atau lainyo apolai polusi ndak ado, jadi manuruik wisatawan yang kasiko awak harus yo bana bisa mengharagoi tampek ko dengan tidak membuang sampah sembarangan se. Baa kok indak aia di siko saking barasiah dan jernih nyo, pangunjuang bisa mancaliak dengan jaleh ranting yang tagalatak di dasar Danau iko.


Lakukan kagiatan iko jo keluarga saat liburan akhia tahun. Ambo sabalumnyo pernah malakukan suatu kegiatan nan sangaik sero saat libur akhia tahun. Kegiatan nan ambo lakukan adolah mananam padi. Ambo pulang ka kampuang untuak malakukan kagiatan itu. Ado banyak hal sero nan bisa kito rasokan katiko kito mananam padi. Hal positif partamo nan bisa kito ambiak dari mananam padi adolah kito jadi tau baa payahnyo untuak manghasilkan sabutia nasi. Salain itu mananam padi dapek mambuek kito baraja hal baru nan sabalumnyo alum pernah kito lakukan di kota. Mananam padi dapek mambuek kito manjadi dakek jo keluarga karano katiko mananam padi biasonyo kito akan makan siang basamo di tangah sawah. Jadi baa? bilo kalian akan mancubo mananam padi?


Pempek lenggang adolah salah satu makanan inovasi dari bahan utamonyo pempek. Pempek lenggang marupokan olahan pempek lenjer nan dipotong ketek-ketek tu dibaluik jo talua ayam nan alah dikocok lapeh. Pempek lenggang nan paliang lamak nan pernah dicubo adolah Pempek Lenggang Nenek Puput. Jiko bakunjuang ka Bukittinggi, direkomendasian untuak mancubo Pempek Lenggang nan legend ko. Pempek iko ado samanjak den SD alah sakitar 10 tahun nan lalu. Pempek nan dijadian lenggang sangaiklah ampuak, indak kareh dan ikannyo masih taraso. Raso kuah cuko nyo pun padehnyo pas. Indak hanyo pempek, di Pempek Lenggang Nenek Puput ko manyadioan pulo tekwan, dan martabak talua mini. Sado makanan di siko disajian jo cuko, dengan resep dan raso nan khas.


Namo den Sabila Risa Tila biasonyo di panggia Tila. Aden adolah padusi baumua 17 tahun. Aden ndak putuih sakola dan indak malanjuikan kuliah karano faktor ekonomi. Aden barasal dari kaluarga nan kurang mampu salain itu den punyo katabatehan. Kaki den lumpuah dari ketek jadi den lumayan susah manggarik. Den tingga Cuma jo nenek den nan alah sakik sakian pulo. Karano itu den nio mambantu nenek den manggaleh. Kami manjua banyak aneka makanan, mulai dari miegoreng, abuih, kwitiaw, bakso mercon, batagor dll. Tapi karano katabatehan, kami hanyo manjua lewek gofood dan instagram. Salain praktis kami maraso iko bisa manghemat tanago dan modal. Karano indak paralu aangkek barang dan awak Cuma manunggu pasanan di japuik.


Rumah adaik yang panjang bana ado di Kalimantan Barat namonyo Rumah Panjang. Rumah ko dibangun jo suku dayak dengan bantuak pangguang jo konstruksinyo yang sangaik panjang. Bangunan rumah adaik panjang ko dibangun manggunoan tiang panyangga yang tinggi dan anak tanggo nyo lebar. Mambuek rumah adaik ko cukuik sulik dan manggunoan kayu hutan kalimantan yang sangat kayo. Caro mambuek nyo awak paralu modal, kaduo mandapek an kayu yang kayo yang biaso dipakai rumah panjang ko, katigo bueklah gambaran rumah, tarakhir bueklah dengan basamo-samo karena mambuek rumah adaik ko cukuik sulik. Apolai tiang panyangga rumah adaik panjang ko harus tinggi, beko rumah adaik ko biasonyo bisa dijadian tampek tinggal dan tampek beternak dibawahnyo.


Urang gaek den tamasuak urang nan pacandu raun. Sabalum den sasibuk kini karano alah karajo, satiok akhia minggu pasti urang agek den pai maajak jalan-jalan ka tampek-tampek baru. Sakedar untuak malapeh panek atau mancaliak pamandangan. Indak lupo kami taruih mambaok kamera untuak maabadian momen kami. Sahinggo katiko kini alah gadang-gadang, kami kadang suko banostalgia dan bacarito soal liburan-liburan kami nan dulu. Manuruik den, katiko kito emang punyo wakatu keluarga emang sabaiaknyo dimanfaaikan untuak bakegiatan atau liburan basamo. Karanbo bisa manumbuahan raso saliang sayang antaro anggota kaluarga. Kami punyo banyak album batumpuak-tumpuak dari foto-foto liburan nan kami cetak. Kalau kini manyimpannyo bisa langsuang di HP atau komputer.


Ado banyak alasan supayo awak bisa marubah sesuatu hal yang raso e ndak sesuai jo awak dan lingkungan salah satu contoh e dengan indak mauruih urusan urang lain, rubah lah lai caro bapikia kalau urusan urang yo padian se la urang mauruih e. ndak ado tanggung jawab awak maurui urusan urang lain karano urusan diri surang se kadang paniang ko alah harus mauruih urang lo. kini rubah caro maliek dan memahami sesuatu tu lai kalau ndak kasado urang paralu awak penasaran iduik e karano awak ndak tau baa batasan privasi urang lain. ado urang yang ndak nyaman tapi barusaho tacaliak biaso biaso se


Olahraga punyo manfaat nan sangaik banyak bagi kesehatan. Selain punyo tubuah nan segar dan bugar olahraga bisa lo mengatasi dan mancagah panyakik-panyakik degeneratif nan akhir-akhir ko samakin manjamur di kalangan usia tuo maupun usia mudo. Mako dari itu awak harus selalu rutin untuak baolahraga supayo dijauhan dari panyakik. Ndak paralu olahraga nan barek-barek kayak angkek beban gitu, cukuik olahraga-olahraga ringan nan bisa dilakukan dima se. Kalau rumah kalian batingkek dengan naiak turun tangga pun alah tamasuak olahraga ringan. Kuncinyo adolah niek dan melakukannyo ndak buliah angek-angek cik ayam. Harus konsisten. Untuak mampakuek niek kalian cubo bagabuang ka perkumpulan-perkumpulan urang nan suko baolahraga di sekitar kalian.


Ado sabuah ungkapan adaik malayu yang mangecek an "bia mati anak, jan mati adaik" artinyo kan kalau urang pasti kasadoalah punyo waktu masiang-masiang bilo nio diambiak jo nan maho kuaso. Sedangkan adaik inyo bisa dibudayokan dan dilestariakan sampai cucu keturanan kasalanjuiknyo. Untuak itu jadilah urang yang elok jan rusak budayo awak jo masalah-masalah kerusakan awak. Biasonyo daerah padesaan nan masiah kental adaik istiadaik nyo masiah mampunyoi katuo adaik. Tokoh adaik semakin dituntut kasiapannyo dalam merumuskan kabijakan adaik, untuak mambarantas perilaku atau norma-norma yang ndak elok dan bertentangan. Banyak bantuak kanakalan remaja kini, jadi jan contoh perilaku buruak urang-urang nan alah tajadi. Awak harus bisa manjago martabat awak apolai namo urang awak. Budayo awak yang elok laku dan indak manyimpang.


Ado lo caro caro gaya iduik yang alah ditunjuakkan samo wali nagari dulu sawaktu kami ado penyuluhan tentang keluarga sejahtera jadi beko di kumpuan ka sado urang tuo ka balai desa dan mulai materi e disitu dari situ di jalehan kalau caro e yang partamo, indak manikah taburu buru karano kalau mental dari urang e ndak siap beko katiko alah manikah susah apo lai kalau alah ado anak. Yang ka duo, kapalo keluarga yang tau baa caro mengayomi keluarga dalamo panyampaian materi kapalo keluarga yo subana ditatar dan di jalehan baa caro yang batua dalam mengatur keluarga. Katigo, mengasah ilmu tentang parenting supayo ndak ado anak yang harus marasoan baa ndak lamak e ndak dapek kasih sayang


Salah satu angkutan umum nan jadi primadona di ibu kota adolah commuter line. Peraturan naiak turun kereta commuter line salah satunyo adolah mandahulukan penumpang nan turun talabiah dahulu. Setelah sado penumpang nan ka turun kalua barulah penumpang nan ka naiak masuak ka dalam kereta. Manuruik pandapek ambo, peraturan ko sangat rancak dan sangat bemanfaat. Dengan mode tu para penumpang jadi labiah tertib dan labiah ndak bacirabuik katiko naiak turun kereta. Kok ndak tu pasti basilemak peak se kondisi penumpangnyo. Bayangan se lah kalau ndak ado nan ma atua saroman tu. Bisa-bisa urang nan dalam kereta tu ndak bisa kalua dek lah tahalang dek urang nan ka masuak.


Banyak urang nan mangecek saroman iko 'kalau kalian ado razaki labiah buliah lah razaki tu disadahkan kan salah satunyo disumbangkan ka masajik'. Padohal harusnyo bara pun razaki nan awak punyo alah samestinyo untuak basadakah karano sadakah tu adolah perintah Allah. Lagipulo basadakah ndak akan mangurangi razaki dari Allah untuak awak. Apokah kalian ndak tau kalau kalian basadakah untuak mambangun masajik bara pahalo nan akan kalian peroleh? Satiok urang nan sambayang disinan mako pahalo akan selalu mangalia ka kalian. Amalan kalian tu ndak akan taputuih karano kalian alah melakukan sadakah jariyah. Mako kalau ka basadakah untuak mambangun masajik jan banyak pertimbangan. Langsuang se sakali.


Umaik kristen baik itu katolik maupun protestan marayoan hari paskah. Hari Paskah ko sebagai hari pangampunan umaik kristiani. Makna hari paskah bak itu mandalam bagi umaik kristiani yang marupokan hari istimewa. Pasti banyak yang alah tau kalau ciri yang identik bagi hari raya paskah ko adolah. Talua hias, coklat, sampai ka manisan yang bamacam. Didalam paskah yesus dianggap alah mambaok perubahan dalam hiduik satiok manusia pado maso lampau. Dengan bantuak identik yang disabuik tadi jaleh bana karena hari paskah ko juo arek kaitannyo jo kasih sayang dan cinto kasih. Kasih sayang yang dapek mailangan hal-hal buruak pado umaik nyo sehari-hari.


Salamo Nyepi, umat Hindu melakukan rangkaian acara yang tadiri dari tawur, upacara melasti, amati geni, ngembak geni dan menghaturkan bkati atau pemujaan. Tawur adolah bahaso Jawa yang dalam bahaso Indonesia artinyo melunasi hutang. Rangkaian selanjutnyo upacara melasti yang dilakukan di sumber aia suci kelebutan, campuan, patirtan dan segara. Kemudian amati geni yang berarti umat Hindu berpantangan manyaloan api. Rangkaian selanjutnyo  ngembak geni yang dimulai jo aktivitas baru yang didahului mesima krama di lingkungan keluarga, warga tadakek dan dalam ruang yang lebih luas. Terakhir dalam rangkaian Nyepi adolah menghaturkan bhakti atau pemujaan yang dilakukan di balai agung atau pura desa di satiok desa pakraman, sasudah baliak dari mekiyis.


Laptop tu dulu barang nan sanagaik mewah karano haragonyo dulu sangaik maha. Sia nan punyo laptop di jaman ambo SMP dulu pasti ekonomi urang gaeknyo rancak. Pokoknyo ndak sembarang urang nan punyo laptop. Kalau ndak apaknyo pejabat, kalau ndak amaknyo dosen. Pasti urang mikianyo mode tu. Ndak saroman kini, laptop ko alah jadi barang biaso se. Tiok pai nongkrong ka kafe anak-anak sakolah se alah pado buka laptop ciek surang. Samo lo jo hp, dulu barang mewah kini jo anak-anak ketek alah ba hp. Emang makin lamo jaman ko makin maju juo. Hal nan dulu dianggap luar biaso kini alah barubah jadi biaso se.


Makin lamo makin canggih juo barang-barang elektronik ko. Contohnyo se dispenser. Dulu dispenser tu cuma bisa maangek an aia se. Kini ndak cuma aia angek nan bisa awak paroleh dari dispenser. Bagi kalian nan pacinto aia dingin kini dispenser alah ado lo nan bisa manyadioan aia dingin sarupo di kulkas. Salain itu, kemajuan dispenser kini dibandiang dulu adolah latak galon nan biasonyo di ateh kini alah di bawah. Jadi kalau nio maisi ulang galon ndak paralu barek-barek maangkek galon ka ateh sisi dispenser lai do. Tingga buka se tampek galon nan ado di bagian bawah abis tu tingga masuak an se galon tu ka dalamnyo. Praktis bana.


Bagi pengguna kamera DSLR ado cara-caro nan dapek digunakan untuak mamotret objek tatentu. Apolai bagi pemula, kamera DSLR iko mamiliki desain dan fungsi nan babeda dengan kamera  handphone sahinggo diparalukan cara-caro dasar untuak mamotret. Nan partamo yaitu mangenali fungsi nan ado pada tombol-tombol di kamera DSLR. Nan kaduo, mamastikan lensa nan dipakai sasuai dengan kebutuhan dalam pengambilan gambar. Ketigo, mampelajari tentang teknik pencahayaan serta titik fokus. Keampek yaitu mangatur tentang komposisi foto agar dapek manghasilkan foto dengan latar belakang nan dipakai sasuai dengan objek foto. Kelimo, manggunoan cahaya alami katiko maambiak  gambar agar kualitas foto nan dihasilkan tampak begitu nyata. Caro iko dapek dilakukan dengan indak manggunoan atau mangurangi penggunaan. Selanjutnyo bagi pemula Jangan takut untuak mancubo hal baru dalam Maambiak  gambar karano Hal inilah nan manjadi poin tapenting bagi fotografer agar mandapekkan kualitas foto tabaik.


Dana daruraik adolah dana nan dipasiapkan untuak keadaan darurat, misalnyo dana katiko awak kanai musibah saroman PHK nan manyebabkan hilangnyo pemasukan keluarga. Katiko kalian mangalami situasi mode ko pasti raso gelisah akan mahampiri kalian karano takuik ndak bisa mancukupi kebutuahan sahari-hari nan ndak bisa tailak an. Sedangkan katiko kalian dipecat atau di PHk kalian pasti mambuatuahan waktu untuak bisa mandapek an karajo nan baru. Kalau kalian ado dana daruraik mako kalian pasti sangaik marasokan pentingnyo dari dana daruruaik ko. Mako dari itu bagi nan alun punyo dana daruraik persiapkan lah dari kini. Setidak nyo dana daruraik ko bisa digunoan pas kalian sadang di maso-maso krisis malakik perekonomian kalian kembali normal.


Banyak urang nan pacaran ataupun indak tajebak jo kriteria pasangan yang tacaliak elok, padohal aslinyo balum tantu. Untuak itu kalau awak nio manikah, awak harus mancari pasangan yang elok untuak kahiduik an barumah tanggo. Barikuik langkah untuak mancari pasangan hiduik yang tapek. Patamo caliak caro inyo mangalola kauangan, kaduo caliak caro inyo mamparlakuan awak jo urang disakaliliang inyo, katigo caliak kesetiaan inyo ka awak, siap tu perhatikan komunikasi yang balangsuang salamo awak mangecek atau bakomunikasi, siap tu caliak baa kapadulian inyo ka awak dan sakaliliang inyo. Kalau alah elok sadonyo, bisa kalian pertimbangkan untuak manjadi pasangan hiduik. Kareno barumah tanggo hiduik awak jo pasangan awak salamonyo.


untuak manjauan dari karamaian, usahoan duduak atau tagak di bagian balakang bus. Agiah tau kenek katiko tujuan dunsanak alah dakek. Kacuali busway, bus umum indak akan baranti kalau indak diaagiah atu. Oleh karano itu, bari tau kenek atau supir bahwa tampek turun alah dakek. Eloknyo sakitar ciek blok dari titiak tujuan. Hal ko indak paralu khawatir kan katiko naiak busway karano bus pasti baranti di satiok shelter. Kalua malalui pintu balakang. Biasonyo, panumpang naiak lewek pintu muko dan turun malalui pintu balakang untuak mampalancar kalua masuaknyo panumpang di bus. Oleh karano itu, pailah ka pintu balakang katiko nio turun. Namun, takadang ado parubahan dalam sistem ko sahinggo eloknyo dusanak mandangaan pangumuman kenek bus. Panyandang cacat, lansia atau ibu hamil biasonyo bisa turun malalui pintu muko.


Oseng kerang Dara adolah salah ciek menu olahan seafood nan bahan nyo mudah ditamui. Proses mamasaknyo cukuik mudah, bahan-bahan nan diparaluan antaro lain, 1 kg kerang dara cuci barasiah abuih sampai masak tu kaluaan isinyo, 5 bawang merah irih, 2 bawang putiah irih, sacukuiknyo irihan lado merah jo ijau, saketek garam, kaldu, gulo, aia. Caro mambueknyo, angekan minyak saketek, tumih bawang merah jo bawang putiah sampai harum. Tu masuakan lado jo kerang nan alah dikupeh. Agiah saketek aia garam, gulo, panyadap aduak rato. Ijan masak talampau, oseng sabanta se, dan oseng kerang dara siap disajian. Oseng kerang dara sangaik cocok dimakan jo nasi putiah angek.


Talatak di pintu masuak selat malaka, pulau weh marupokan salah satu surgo wisata yang acok dilupoan. Awak bisa kasiko dengan menaiki parahu yang ado di sekitaran Pulau Weh dan menikmati pemandang di sakaliliang Pulau Weh. Pulau weh marupokan salah satu surgo bagi para driver dan snokeller. Salain snokeller awak bisa juo menikmati aktivitas di pinggia pulau dengan menjalajahi jo sepeda motor, ado sepeda motor yang bisa awak rental di siko. Caro awak kasiko indak lo payah bana, awak bisa masuak ka siko dengan mudah, cari rute dari internet, setelah itu awak bisa parkir dan mamiliah untuak nio manikmati pulau ko yang ma, terakhir jan lupo batanyo ka urang satampek untuak merekomendasikan hal-hal yang bisa awak lakukan di siko.


Sate Padang marupokan makanan khas nan barasa dari  Sumatera Barat khususnyo Kota Padang. Sate Padang mamakai bahan dagiang jawi, lidah atau jerohan nan tadiri dari jantung, usus, dan tetelan. Sate Padang ditambah samo bumbu kuah kacang kental nan dilengkapi jo lado nan mambuek raso padeh dikuahnyo. Sate Padang nan mampunyoi raso lamak dan padeh iko mampunyoi raso kuah kacang nan lamak dilengkapi jo babagai bumbu-bumbu pelengkap takah bawang merah, bawang putiah. Sedangkan untuak dagiang satenyo akan dibaka katiko ado nan mamasan sahinggo sate nan dimakan katiko masih angek dapek manambah raso nikmat dari Sate Padang. Apolai ditambah suasana malam nan dingin malengkapi raso nikmat katiko mamakannyo.


Bima insecure dengan bentuk fisiknyo saat iko sahinggo inyo batekad untuak manjalani olahraga angkat beban agar dapek mambentuk otot di tangannyo maupun di perutnya. Hal iko inyo lakukan karano banyak sekali urang nan bilang kalau inyo talalu kurus sahinggo mereka manyarankan untuak baolahraga angkat beban agar badan manjadi kekar. inyo pun setiap pagi akan malakukan angkat barbelsaberat 5 kg di rumahnyo talebih dahulu selama 5 manit. Dan katiko inyo alah sampai di gym mako inyo akan mamulai olahraga dengan alek olahraga nan alah disadiokan. Dan ciek bulan balalu inyo merasokan manfaat dari olahraga nan alah inyo lakukan karano saat iko inyo  alah dapek manambah baat badannyo dan mambentuk sedikit ototnya. Dan katiko jalan 8 bulan ya taruih baolahraga sacaro taratur di gym kini inyo mamiliki badan nan cukuik kekar darisabelumnya.Melihat dari kisah Bima nan dapek mambentuk  tubuhnyo dari kurus ka badan nan atletis marilah awak mamulai olahraga agar dapek mandapekkan manfaat dari olahraga tasabuik.


Saat ambo sadang latihan futsal di paguruan tinggi, ambo pernah mangalami kajadian nan indak lamak. Katiko itu ambo mangalami cedera di bagian engkel kaki kida ambo. Ambo mangalami cedera saat sadang pemanasan. Hal lucunyo adolah ambo pemanasan dengan bamain bola tangan. Hal nan ambo rasokan katiko engkel ambo mangalami cedera adolah sakik. Rasonyo seperti kaki ambo diinjak salamo satu jam manggunokan sapatu docmart. Ambo bahkan saat itu indak bisa malanjuikkan latihan karano kaki ambo sangaik sakik. Katiko ambo mambukak sapatu ambo caliak bagian engkel ambo lah mambangkak. Bangkaknyo indak tarlalu gadang, tapi cukuik jaleh nampak kalau itu bangkak di tantang mato kakinyo.


Ado sabagian urang nan nii jadi tokoh anime. Manjadi anime tu jaleh mustahil, tapi wak bisa mamparagoan suatu karakter nan wak suko dengan mamakai kostum nan mirip jo karakter itu di sabuik costume play atau disingkek cosplay. Nan nio manajdi karakter anime atau suko mamakai kostum nan ndak biaso, hobi cosplay ko bisa dicubo. Hobi ko kini lah banyak digandrungi urang. Alah banyak acara-acara cosplay diadoan di saluruah dunia, tamasuak di Indonesia. Hobi ko cukuik mahal dek harus manyiapan properti dan kostumnyo. Tapi sananyo bisa lo dapet pitih dari hobi ko, dengan caro ikuik kompetisi cosplay atau manjua kostum-kostum nan alah ndak dipakai.


Gajalo dan tando-tando stres. Sajumlah gajalo dan tando-tando stres biasonyo dialami dek pandarito barupo gangguan fisik bantuak sakik kapalo, nyari tangkuak, jantuang badebar, karingek dingin, sasak angok, badan lameh, dan nyari ulu hati. Sadangkan gangguan psikis dapek ditandoi jo payah lalok, cameh, khawatir, katakuik an, depresi, sadiah, dan kahilangan samangek. Situasi-situasi nan manyababkan stres akan direspon jo kamarahan, depresi, kacamehan, dan frrustasi. Respon tahadap stres diawali jo respon bilogis barupo kadar noradrenalin maningkek sahinggo timbua kondisi fight or flight yakni lari dari faktor stres atau batampur mangatasi faktor stres tasabuik. Respon bilogis mangakibek an paningkek an sistem saraf simpatis jantuang badabar, karingek dingin, sasaok angok, takanan darah maningkek karano aksis hipotalamus-hipofisi-adrenal mulai aktif untuak manghasilan kortisol.


Liburan akhir pekan patang ambo pai ka salah satu tampek wisata baru yang ado di kawasan Puncak, Bogor. Namo tampeknyo Chimory Dairy Land. Akhir-akhir ko banyak urang-urang nan mamposting keindahan Chimory Dairy Land di instagram. Memang banyak spot yang sangaik instagramabe. Selain itu, banyak lo nan ma review keindahannyo di Youtube. Tampek ko mamiliki konsep sarupo kabun binatang mini ala eropa. Desainnyo memang dibuek sarupo peternakan-peternakan yang biaso awak caliak di film-film barat. Manuruik ambo, tampek wisata ko cocok bana untuak keluarga tarutamo anak-anak karano bisa mengenal banyak binatang. Berwisatanyo dapek edukasinyo pun dapek. Tampeknyo pun nyaman dan sajuak sahinggo anak-anak pasti betah.


Taingek di maso-maso SMA dulu. Satiok hari Jumat kan biasonyo ado hari berbahasa Arab di sakolah. Kalau ketauan ndak babahaso arab kanai denda. Kalau ndak salah dendanyo mambuek 50 kosa kata baru dalam Bahaso Arab. Tapi buktinyo katiko ndak ado guru peraturan tu cuma sabagai formalitas se. Kenyataanyo ambo dan kawan-kawan tetap babahaso Indonesia atau babahaso Minang. Memang dari kelas 1 sampai kelas 3 kami selalu ado mato pelajaran Bahaso Arab cuma kemampuan kami alun mampu untuak mangecek sahari-hari manggunoan Bahaso Arab tu. Pernah waktu sadang main-main di muko kelas. Pas lo waktu tu hari Jumat. Guru Bahaso Arab sangajo baranti di dakek kami untuak mandangaan apokah kami pakai bahaso arab atau ndak. Seketika dari nan awalnyo heboh bana suasana jadi haniang. Ndak ado nan mangecek saat itu. Satu samo lain cuma saliang caliak sereang se sambia mangamek-ngamek. Ndak cuma kami nan mangamek-ngamek, tapi guru Bahaso Arab tu pun ikuik mangamek-ngamek seakan-akan emang nio mangarajoan kami. Kik kuk plus lawak bana pokoknyo momen tu.


Pangalaman partamo manginap di Hotel GranDhika Pemuda Semarang sangaiklah sanang. Den manginap di siko salamo 3 malam kartano dapek diskon dari aplikasi agoda.com. Kamarnyo lueh barasiah dan wangi, aleh kasua dan salimuik barasiah dan bantuaknyo dituko satiok baganti urang nan masuak, kasua gadang dan ampuak, kabatulan den dapek kamar di lantai 5 nan ado fasilitas kolam ranangnyo. Palayanan oke, palayannnyo ramah dan capek tanggap, contohnyo pas den mintak tolong mambarasiahan gulo nan taserak, indak sampai 5 minik OB nyo langsuang tibo. Makanan nan disadioan baragam dan rasonyo lamak pulo. Lokasinyo strategis, dakek fasilitas publik dan kawasan wisata. Kalau den balibur ka Semarang baliak, hotel iko akan manjadi piliahan den baliak untuak manginap.


Film doraemon adolah film animasi nan barasal dari japang. film ko bacarito tentang robot kuciang dari maso depan nan mampunyoi kamampuan mangaluaan alat alat canggih dari saku paruiknyo. doraemon ko inyo hiduik jo anak laki laki culun banamo nobita. nobita ko anak nan bodoh, nilai ulangannyo salalu 0. si nobita salalu minta patolongan dari doraemon untuak mangaluaan alat nan bisa mambueknyo ba nilai sampurna katiko ujian. dan doraemon ndak namuah karano nilai harus diusahoan manggunoan utak awak surang. karano alat inyo ko bafungsi untuak mamabantu pekerjaan urang urang di maso depan. bukan mambuek urang tagantunag ka alat ko dan mambuek urang urang maleh baraja.


Bagi kalian nan nio bali hp Iphone pas bana mah. Kini Telkomsel bakolaborasi jo iphone untuak manyadiokan paket bundling untuak pambalian Iphone sakaligus paket internetnyo. Program ko lah di mulai dari tanggal 3 September patang. Jadi satiok kalian bali iphone kalian bisa mandapek an cashbak sampai 5,7 juta malalui program 'The Best Iphone Experience". Selain itu kalian akan dapek lo kuota data hingga 165 GB sarato jo akses tanpa bateh ka sajumlah aplikasi streaming mode Youtube, permainan, chat, dan e-commerce mode Shopee, Lazada, Tokopedia dan lain-lain. Mako dari itu pai lah klaim ka Grapari tadakek atau pun toko Erafone tadakek di kota kalian. Rugi bana kalau kalian ndak klaim.


Tahun baru imlek pasti kurang kalau indak marayokan hari Cap go meh. Cap Go Meh adolah parayaan yang dilakuan urang tionghoa duo minggu satalah tahun baru imlek. Upacaro ko dirayoan satiok tahun di tangga limo baleh bulan patamo manuruik tangga imlek. Perayaan di Indonesia ko sangaik bavariasi barikuik caro marayoan Cap go meh.  Patamo turun ka jalan gadang, kaduo mambaok rami-rami usungan yang didalamnyo dilatak an arca paro dewa dan aktrasi di hadapan urang banyak bagi yang malakuan atraksi tu. Indak lupo juo jo petasan, kareno petasan dipicayo bisa mauusia energi negatif dan akan mambarasahian saluruah lokasi yang dilalui barongsai.


Kini banyak urang nan lah sadar akan pentingnyo dana darurat. Memang manyadiokan dana daruraik tu sangaik penting talabiah bagi awak nan karajo sabagai karyawan swasta yang bilo se diminta untuak maundurkan diri awak harus siap. Untuak manyimpan dana daruraik kalian bisa manyisiahnnyo dari pendapatan bulanan kalian dengan caro manantukan nominal atau bara persen dari pendapatan kalian nan akan disisiahkan. Setelah kalian manantukan barulah kalian putuihan dima dana daruraik ko akan kalian simpan. Apokah melalui bak, pihak katigo, atau dengan caro manual saroman jaman dulu. Nan penting kalian harus konsisten dalam hal manyiapan dana daruraik untuak maso depan kalian basamo keluarga.


Media promosi nan dilakukan katiko mamiliki usaha sacaro online dapek dilakukan jo mambagikan konten-konten takait produk tasabuik.  namun terkadang konten tasabuik indak sampai kapado audiens nan tepat sahinggo produk nan ditawarkan pun indak laku atau indak terjual sasuai jo target.  mako dari itu perlu pengembangan akun sahinggo produk nan ditawarkan dapek disampaikan kapado  urang nan tepat.  partamo,  mambuat konten promosi produk sacaro rutin sahinggo customer salalu mandapekkan update dari produk tasabuik.  kaduo,  konten sabagai media promosi itu haruihlah manarik sahinggo dapek manarik perhatian urang untuak melihat produk nan sadang ditawarkan tasabuik.  katigo,  malakukan endorse kapado influencer nan image cocok jo produk nan sadang ditawarkan.